การจัดการ 

(1) โครงสร้างการจัดการ

 

รายชื่อผู้บริหารหรือผู้มีอำนาจควบคุมของบริษัท

คณะกรรมการบริษัท ประกอบด้วย

1. นายจิรายุ อิศรางกูร ณ อยุธยา ประธานกรรมการ

2. พลอากาศเอกกำธน สินธวานนท์ กรรมการ

3. นายเสนาะ อูนากูล กรรมการ

4. นายศิววงศ์ จังคศิริ * กรรมการ

5. นายสุเมธ ตันติเวชกุล กรรมการ

6. นายปรีชา อรรถวิภัชน์ กรรมการ

7. นายพนัส สิมะเสถียร กรรมการ

8. นายยศ เอื้อชูเกียรติ กรรมการ

9. นายอาสา สารสิน กรรมการ

10. นายชุมพล ณ ลำเลียง กรรมการ

11. นายธารินทร์ นิมมานเหมินท์ กรรมการ

12. นายกานต์ ตระกูลฮุน กรรมการ และกรรมการผู้จัดการใหญ่

นายวรพล เจนนภา เลขานุการคณะกรรมการ

  หมายเหตุ: * นายศิววงศ์ จังคศิริ ถึงแก่อนิจกรรมเมื่อวันที่ 8 มีนาคม 2552

ผู้บริหารระดับสูงของเอสซีจี ประกอบด้วย

1. นายกานต์ ตระกูลฮุน กรรมการผู้จัดการใหญ่ เอสซีจี

2. นายรุ่งโรจน์ รังสิโยภาส ผู้ช่วยผู้จัดการใหญ่ เอสซีจี

3. นายชลณัฐ ญาณารณพ กรรมการผู้จัดการใหญ่ เอสซีจี เคมิคอลส์

4. นายเชาวลิต เอกบุตร กรรมการผู้จัดการใหญ่ เอสซีจี เปเปอร์

5. นายปราโมทย์ เตชะสุพัฒน์กุล กรรมการผู้จัดการใหญ่ เอสซีจี ซิเมนต์

6. นายพิชิต ไม้พุ่ม กรรมการผู้จัดการใหญ่ เอสซีจี ผลิตภัณฑ์ก่อสร้าง

7. นายขจรเดช แสงสุพรรณ กรรมการผู้จัดการใหญ่ เอสซีจี ดิสทริบิวชั่น

8. นายดำริ ตันชีวะวงศ์ กรรมการผู้จัดการใหญ่ เอสซีจี การลงทุน

การเข้าร่วมประชุมของคณะกรรมการบริษัทปี 2551 (จำนวนครั้ง)

+-------------------+---------+---------+---------+---------+----------+
| รายชื่อกรรมการบริษัท  | คณะกรรม | คณะ     | คณะกรร  | คณะ     | ป        |
|                   | การบริษัท | กรรมการ | มการบรร | กรรมการ | ระชุมสามัญ |
|                   |         | ตรวจสอบ | ษัทภิบาลแ | พิจารณาผ |          |
|                   | (จำนวน  |         | ละสรรหา | ลตอบแทน | ผู้ถือหุ้น    |
|                   | 12 คน)  | (จำนวน  |         |         |          |
|                   |         | 4 คน)   | (จำนวน  | (จำนวน  | ประจำปี   |
|                   | จำนวนก  |         | 5 คน)   | 3 คน)   | 2550     |
|                   | ารประชุม | จำนวนก  |         |         |          |
|                   |         | ารประชุม | จำนวนก  | จำนวนก  | (จำนวน   |
|                   | ทั้งปี 10  |         | ารประชุม | ารประชุม | 12 คน)   |
|                   | ครั้ง     | ทั้งปี 6   |         |         |          |
|                   |         | ครั้ง     | ทั้งปี 5   | ทั้งปี 7   | เมื่อวันที่   |
|                   |         |         | ครั้ง     | ครั้ง     |          |
|                   |         |         |         |         | 26 มีนาคม |
|                   |         |         |         |         | 2551     |
+-------------------+---------+---------+---------+---------+----------+
| 1. นายจิรายุ        | 10/10   |         |         |         | 1        |
| อิศรางกูร ณ อยุธยา   |         |         |         |         |          |
+-------------------+---------+---------+---------+---------+----------+
| 2. พล.อ.อ.กำธน    | 9/10    | 6/6     |         |         | 1        |
| สินธวานนท์          |         |         |         |         |          |
+-------------------+---------+---------+---------+---------+----------+
| 3. นายเสนาะ อูนากูล | 10/10   |         | 5/5     |         | 1        |
+-------------------+---------+---------+---------+---------+----------+
| 4. นายศิววงศ์ จังคศิริ | 9/10    |         |         | 7/7     | 1        |
| *                 |         |         |         |         |          |
+-------------------+---------+---------+---------+---------+----------+
| 5. นายสุเมธ        | 9/10    | 5/6     | 5/5     |         | 1        |
| ตันติเวชกุล          |         |         |         |         |          |
+-------------------+---------+---------+---------+---------+----------+
| 6. นายปรีชา        | 10/10   | 6/6     |         |         | 1        |
| อรรถวิภัชน์          |         |         |         |         |          |
+-------------------+---------+---------+---------+---------+----------+
| 7. นายพนัส         | 10/10   |         | 5/5     |         | 1        |
| สิมะเสถียร          |         |         |         |         |          |
+-------------------+---------+---------+---------+---------+----------+
| 8.นายยศ เอื้อชูเกียรติ | 10/10   |         |         | 7/7     | 1        |
+-------------------+---------+---------+---------+---------+----------+
| 9.นายอาสา สารสิน   | 9/10    |         | 5/5     |         | 1        |
+-------------------+---------+---------+---------+---------+----------+
| 10.นายชุมพล ณ      | 10/10   |         |         | 7/7     | 1        |
| ลำเลียง            |         |         |         |         |          |
+-------------------+---------+---------+---------+---------+----------+
| 11.นายธารินทร์      | 9/10    | 6/6     | 5/5     |         | 1        |
| นิมมานเหมินท์        |         |         |         |         |          |
+-------------------+---------+---------+---------+---------+----------+
| 12.นายกานต์        | 10/10   |         |         |         | 1        |
| ตระกูลฮุน           |         |         |         |         |          |
+-------------------+---------+---------+---------+---------+----------+

หมายเหตุ: 1. กรรมการอิสระ จำนวน 5 คน ได้แก่ ลำดับที่ 2, 5, 6, 9 และ 11

2. คณะกรรมการตรวจสอบ จำนวน 4 คน ได้แก่ ลำดับที่ 2, 5, 6 และ 11

3. คณะกรรมการบรรษัทภิบาลและสรรหา จำนวน 5 คน ได้แก่ ลำดับที่ 3, 5, 7, 9 และ 11

4. คณะกรรมการพิจารณาผลตอบแทน จำนวน 3 คน ได้แก่ ลำดับที่ 4, 8 และ 10

* นายศิววงศ์ จังคศิริ ถึงแก่อนิจกรรมเมื่อวันที่ 8 มีนาคม 2552

การเข้าร่วมอบรมหลักสูตรของกรรมการอิสระหลักสูตรใดหลักสูตรหนึ่งตามข้อเสนอแนะของ ก.ล.ต.

ที่จัดโดยสมาคมส่งเสริมสถาบันกรรมการบริษัทไทย (IOD)

+-----------------------+--------------+--------------+---------------+
| รา                    | ห            |              |               |
| ยชื่อกรรมการอิสระของบริษัท | ลักสูตรการอบรม |              |               |
+-----------------------+--------------+--------------+---------------+
|                       | Directors    | Directors    | Audit         |
|                       | C            | A            |               |
|                       | ertification | ccreditation | Committee     |
|                       | Program      | Program      |               |
|                       |              |              | Program       |
|                       | (DCP)        | (DAP)        |               |
|                       |              |              | (ACP)         |
+-----------------------+--------------+--------------+---------------+
|                       |              |              |               |
+-----------------------+--------------+--------------+---------------+
| 1. พล.อ.อ.กำธน        | -            | รุ่นที่ 18 /     | -             |
| สินธวานนท์              |              | 2004         |               |
+-----------------------+--------------+--------------+---------------+
| 2. นายสุเมธ ตันติเวชกุล   | รุ่นที่ 30 /     | -            | รุ่นที่ 11 / 2006 |
|                       | 2003         |              |               |
+-----------------------+--------------+--------------+---------------+
| 3. นายปรีชา อรรถวิภัชน์   | รุ่นที่ 39 /     | -            | รุ่นที่ 11 / 2006 |
|                       | 2004         |              |               |
+-----------------------+--------------+--------------+---------------+
| 4. นายอาสา สารสิน      | -            | รุ่นที่ 5 / 2003 | รุ่นที่ 11 / 2006 |
+-----------------------+--------------+--------------+---------------+
| 5. นายธารินทร์          | -            | -            | -             |
| นิมมานเหมินท์            |              |              |               |
+-----------------------+--------------+--------------+---------------+

คณะกรรมการบริษัท และผู้บริหารระดับสูงของเอสซีจี

คณะกรรมการบริษัท

กรรมการที่มีอำนาจลงนามผูกพันบริษัท

 กรรมการบริษัท 2 คนในจำนวน 5 คน คือ นายเสนาะ อูนากูล หรือนายยศ เอื้อชูเกียรติ หรือนายพนัส สิมะเสถียร หรือ นายศิววงศ์ จังคศิริ * หรือนายกานต์ ตระกูลฮุน ลงลายมือชื่อร่วมกัน

หมายเหตุ: * นายศิววงศ์ จังคศิริ ถึงแก่อนิจกรรมเมื่อวันที่ 8 มีนาคม 2552

  วาระการดำรงตำแหน่งกรรมการบริษัท

  ในการประชุมสามัญประจำปี กรรมการบริษัทต้องออกจากตำแหน่งจำนวน 1 ใน 3
  ถ้าจำนวนกรรมการบริษัทแบ่งออกให้ตรงเป็น 3 ส่วนไม่ได้ ก็ให้ออกโดยจำนวนใกล้ที่สุดกับส่วน 1
  ใน 3
  กรรมการบริษัทที่จะต้องออกจากตำแหน่งนั้นให้พิจารณาจากกรรมการบริษัทที่อยู่ในตำแหน่งนานที่สุดเป็นผู้ออกจากตำแหน่ง
  อย่างไรก็ตาม กรรมการบริษัทที่ออกไปนั้นอาจได้รับเลือกตั้งให้ดำรงตำแหน่งต่อไปอีกได้

  ขอบเขตหน้าที่ของคณะกรรมการบริษัท

  ให้กรรมการบริษัทมีหน้าที่ดังต่อไปนี้

1.  บริหารกิจการให้เป็นไปเพื่อประโยชน์ที่ดีที่สุดแก่ผู้ถือหุ้น (Fiduciary Duty)
    โดยยึดถือแนวปฏิบัติสำคัญ 4 ประการ คือ

    1.  การปฏิบัติหน้าที่ด้วยความรอบคอบระมัดระวัง (Duty of Care)

    2.  การปฏิบัติหน้าที่ด้วยความซื่อสัตย์สุจริต (Duty of Loyalty)

    3.  การปฏิบัติตามกฎหมาย วัตถุประสงค์ ข้อบังคับ และมติที่ประชุมผู้ถือหุ้น (Duty of
        Obedience)

    4.  การเปิดเผยข้อมูลต่อผู้ถือหุ้นอย่างถูกต้อง ครบถ้วน และโปร่งใส (Duty of
        Disclosure)

2.  กำหนดวิสัยทัศน์ พันธกิจ และนโยบายการดำเนินธุรกิจของเอสซีจี
    เพื่อความมั่นคงและผลประโยชน์ที่ สมดุลและยั่งยืนของทุกฝ่ายที่เกี่ยวข้อง
    รวมทั้งเพิ่มมูลค่าของผู้ถือหุ้นอย่างต่อเนื่อง

3.  พิจารณาแผนการดำเนินงาน และพัฒนาขีดความสามารถของเอสซีจี ให้แข่งขันได้ในระดับสากล

4.  ประเมินผลการดำเนินงานของเอสซีจี และผลการปฏิบัติงานของผู้บริหารระดับสูง

5.  กำกับดูแลและพัฒนาระบบการบริหารความเสี่ยงรวมทั้งการกำกับดูแลและพัฒนาบรรษัทภิบาลของเอสซีจี
    เพื่อให้เป็นสู่มาตรฐานที่ยอมรับในระดับสากล

6.  อุทิศตนและเวลาโดยไม่แสวงหาผลประโยชน์แก่ตนเองหรือผู้หนึ่งผู้ใด และไม่ดำเนินการใดๆ
    ที่เป็นการ ขัดแย้งหรือแข่งขันกับผลประโยชน์ของบริษัทหรือเอสซีจี

7.  จัดการองค์กรให้เป็นไปตามกฎหมาย วัตถุประสงค์ ข้อบังคับของบริษัท
    และมติของที่ประชุมผู้ถือหุ้นด้วยความ ซื่อสัตย์สุจริตและระมัดระวังรักษาผลประโยชน์ขององค์กร

8.  ปฏิบัติตามหลักบรรษัทภิบาลของเอสซีจี และข้อพึงปฏิบัติที่ดีสำหรับกรรมการบริษัทจดทะเบียน
    ตาม แนวทางของตลาดหลักทรัพย์แห่งประเทศไทย
    และคณะกรรมการกำกับหลักทรัพย์และตลาดหลักทรัพย์

9.  เป็นผู้กำกับดูแลและติดตามการวัดผลการดำเนินงานทั้งในระดับกลุ่มธุรกิจ และระดับเอสซีจี
    โดยกำหนดให้มี การรายงานผลการดำเนินงานอย่างสม่ำเสมอ
    รวมทั้งให้นโยบายเพื่อการพัฒนาและปรับปรุงการดำเนินงาน ของธุรกิจ
    ตลอดจนการพัฒนาบุคลากรของเอสซีจี

10. ส่งเสริมให้พนักงานทุกระดับมีจิตสำนึกในจริยธรรมและคุณธรรม
    โดยตระหนักในความสำคัญของระบบ ควบคุมและตรวจสอบภายใน
    เพื่อลดความเสี่ยงด้านการทุจริตและการใช้อำนาจอย่างไม่ถูกต้อง รวมทั้ง
    ป้องกันการกระทำผิดกฎหมายด้วย

11. ดูแลผลประโยชน์ทั้งของผู้ถือหุ้นรายใหญ่และผู้ถือหุ้นส่วนน้อยตามสิทธิอย่างเป็นธรรม นอกจากนี้
    ผู้ถือหุ้นยัง สามารถใช้สิทธิในการดูแลรักษาผลประโยชน์ของตน และได้รับข่าวสารอย่างถูกต้อง
    ครบถ้วน โปร่งใส เปิดเผย และสามารถตรวจสอบได้

12. ตระหนักถึงบทบาทหน้าที่ความรับผิดชอบของคณะกรรมการบริษัท เคารพสิทธิของผู้ถือหุ้น
    ปฏิบัติต่อผู้ถือ หุ้นและผู้มีส่วนได้เสียอื่นอย่างเป็นธรรม มีความโปร่งใสในการดำเนินงาน
    และมีการเปิดเผยข้อมูลอย่าง ถูกต้องเพียงพอ

13. ประเมินผลการปฏิบัติหน้าที่ของคณะกรรมการบริษัทเป็นประจำทุกปี
    โดยให้มีการประเมินผลการปฏิบัติงาน เป็น 2 แบบ
    คือประเมินการปฏิบัติงานโดยรวมของคณะกรรมการบริษัทและคณะอนุกรรมการ (As a
    Whole) และการประเมินตนเองเป็นรายบุคคล (Self Assessment)
    เพื่อนำผลการประเมินมาพิจารณาร่วมกันในคณะกรรมการ บริษัท

14. เข้าร่วมประชุมคณะกรรมการบริษัทและการประชุมผู้ถือหุ้น เว้นแต่ในกรณีที่มีเหตุสุดวิสัย
    โดยกรรมการ
    บริษัทที่ไม่สามารถเข้าร่วมประชุมจะต้องแจ้งให้ประธานกรรมการหรือเลขานุการคณะกรรมการทราบ
    ล่วงหน้าก่อนการประชุม

ในการปฏิบัติหน้าที่คณะกรรมการบริษัทอาจขอคำปรึกษาจากที่ปรึกษาอิสระภายนอกหรือผู้เชี่ยวชาญในวิชาชีพอื่นๆ
หากเห็นว่ามีความจำเป็นและเหมาะสม

นิยามกรรมการอิสระของบริษัท

(ปรับปรุงนิยามกรรมการอิสระ เมื่อวันที่ 22 ตุลาคม 2551)

กรรมการอิสระต้องเป็นกรรมการที่เป็นอิสระจากผู้ถือหุ้นรายใหญ่ ผู้บริหาร และผู้เกี่ยวข้องโดยต้องมีคุณสมบัติ ดังนี้ 

  1. ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
  บริษัทร่วม หรือนิติบุคคลที่อาจมีความขัดแย้ง
  โดยให้นับรวมหุ้นที่ถือโดยผู้ที่เกี่ยวข้องกับกรรมการอิสระรายนั้นๆ ด้วย

  2. ไม่เป็นกรรมการที่มีส่วนร่วมในการบริหารงาน ลูกจ้าง
  พนักงานที่ปรึกษาที่ได้รับเงินเดือนประจำ ผู้มีอำนาจ ควบคุมของบริษัท บริษัทใหญ่ บริษัทย่อย
  บริษัทร่วม บริษัทย่อยลำดับเดียวกัน (บริษัทพี่น้อง) หรือนิติบุคคลที่ อาจมีความขัดแย้ง
  ทั้งในปัจจุบันและก่อนเป็นกรรมการอิสระไม่น้อยกว่า 2 ปี

  3. ไม่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
  หรือนิติบุคคลอื่นที่มีความขัดแย้งใน
  ลักษณะที่อาจเป็นการขัดขวางการใช้วิจารณญาณอย่างอิสระของตน
  ทั้งในปัจจุบันและก่อนเป็นกรรมการ อิสระไม่น้อยกว่า 2 ปี ดังนี้

  3.1 ไม่เป็นผู้สอบบัญชี ทั้งนี้ ให้รวมถึงการไม่เป็นผู้ถือหุ้นรายใหญ่
  กรรมการที่ไม่ใช่กรรมการอิสระ ผู้บริหาร หรือหุ้นส่วนผู้จัดการของสำนักงานสอบบัญชีต้นสังกัด

  3.2 ไม่เป็นผู้ให้บริการทางวิชาชีพอื่นๆ เช่น ที่ปรึกษากฎหมาย ที่ปรึกษาทางการเงิน
  ผู้ประเมินราคา ทรัพย์สิน เป็นต้น ที่มีมูลค่าการให้บริการทางวิชาชีพอื่นเกินกว่า 2 ล้านบาทต่อปี
  กับบริษัท บริษัทใหญ่ บริษัทย่อย บริษัทร่วมหรือนิติบุคคลที่อาจมีความขัดแย้ง ทั้งนี้
  ให้รวมถึงการไม่เป็นผู้ถือหุ้นรายใหญ่ กรรมการที่ไม่ใช่กรรมการอิสระผู้บริหาร
  หรือหุ้นส่วนผู้จัดการของผู้ให้บริการวิชาชีพอื่นๆ

  3.3 ไม่ได้รับประโยชน์ทั้งทางตรงและทางอ้อม หรือมีส่วนได้เสีย
  จากการทำธุรกรรมทางการค้าหรือธุรกิจ ได้แก่ รายการที่เป็นธุรกิจปกติ
  รายการเช่าหรือให้เช่าอสังหาริมทรัพย์ รายการเกี่ยวกับสินทรัพย์หรือ บริการ
  หรือรายการให้ความช่วยเหลือทางการเงิน กับบริษัท บริษัทใหญ่บริษัทย่อย บริษัทร่วม ที่มี
  มูลค่าตั้งแต่ 20 ล้านบาท หรือตั้งแต่ร้อยละ 3
  ของสินทรัพย์ที่มีตัวตนสุทธิของบริษัทแล้วแต่จำนวนใดจะ ต่ำกว่า
  โดยให้นับรวมมูลค่ารายการในระหว่าง 1 ปี ก่อนวันที่มีความสัมพันธ์ทางธุรกิจ ทั้งนี้ให้รวมถึง
  การไม่เป็นผู้ถือหุ้นรายใหญ่ กรรมการที่ไม่ใช่กรรมการอิสระ ผู้บริหาร
  หรือหุ้นส่วนผู้จัดการของผู้ที่มี ความสัมพันธ์ทางธุรกิจดังกล่าว

  4. ไม่มีความสัมพันธ์ทางสายโลหิต
  หรือโดยการจดทะเบียนตามกฎหมายในลักษณะที่เป็นบิดามารดา คู่สมรส พี่น้อง
  และบุตรรวมทั้งคู่สมรสของบุตรกับผู้บริหาร ผู้ถือหุ้นรายใหญ่ ผู้มีอำนาจควบคุม หรือบุคคลที่จะได้รับ
  การเสนอชื่อเป็นผู้บริหาร หรือผู้มีอำนาจควบคุมของบริษัทหรือบริษัทย่อย

  5. ไม่เป็นกรรมการที่ได้รับแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
  หรือผู้ถือหุ้นซึ่ง เป็นผู้เกี่ยวข้องกับผู้ถือหุ้นรายใหญ่ของบริษัท

  6. สามารถดูแลผลประโยชน์ของผู้ถือหุ้นทุกรายอย่างเท่าเทียมกัน

  7. สามารถดูแลไม่ให้เกิดความขัดแย้งทางผลประโยชน์

  8. สามารถเข้าร่วมการประชุมคณะกรรมการของบริษัทเพื่อตัดสินใจในเรื่องต่างๆ ได้โดยอิสระ

  9.
  ไม่เป็นบุคคลที่มีชื่ออยู่ในบัญชีรายชื่อบุคคลที่ตลาดหลักทรัพย์แห่งประเทศไทยเห็นว่าไม่สมควรเป็นผู้บริหาร
  ตามข้อบังคับตลาดหลักทรัพย์แห่งประเทศไทย

  10. ไม่เคยต้องคำพิพากษาว่าได้กระทำความผิดตามกฎหมายว่าด้วยหลักทรัพย์และตลาดหลักทรัพย์
  กฎหมายว่า ด้วยธุรกิจสถาบันการเงิน กฎหมายว่าด้วยการประกันชีวิต
  กฎหมายว่าด้วยการประกันวินาศภัย กฎหมายว่าด้วย การป้องกันและปราบปรามการฟอกเงิน
  หรือกฎหมายที่เกี่ยวกับธุรกิจการเงินในทำนองเดียวกันไม่ว่าจะเป็น
  กฎหมายไทยหรือกฎหมายต่างประเทศโดยหน่วยงานที่มีอำนาจตามกฎหมายนั้น ทั้งนี้
  ในความผิดเกี่ยวกับการ กระทำอันไม่เป็นธรรมที่เกี่ยวกับการซื้อขายหลักทรัพย์
  หรือการบริหารงานที่มีลักษณะเป็นการหลอกลวง ฉ้อฉล หรือทุจริต

  11.
  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

  12. หากมีคุณสมบัติตามข้อ 1-11
  กรรมการอิสระอาจได้รับมอบหมายจากคณะกรรมการบริษัทให้ตัดสินใจในการ
  ดำเนินกิจการของบริษัท บริษัทใหญ่ บริษัทย่อย บริษัทร่วม บริษัทย่อยลำดับเดียวกัน(บริษัทพี่น้อง)
  หรือนิติ บุคคลที่อาจมีความขัดแย้ง โดยมีการตัดสินใจแบบองค์คณะ (Collective Decision)
  ได้โดยไม่ถือว่ากรรมการ อิสระเป็นกรรมการที่มีส่วนร่วมในการบริหารงาน

คณะกรรมการตรวจสอบ

คณะกรรมการตรวจสอบมีจำนวน 4 คน ประกอบด้วย

1. พล.อ.อ.กำธน สินธวานนท์ ประธานกรรมการตรวจสอบ

2. นายสุเมธ ตันติเวชกุล กรรมการตรวจสอบ

3. นายปรีชา อรรถวิภัชน์ กรรมการตรวจสอบ

4. นายธารินทร์ นิมมานเหมินท์ กรรมการตรวจสอบ

วาระการดำรงตำแหน่งของกรรมการตรวจสอบ

กรรมการตรวจสอบมีวาระอยู่ในตำแหน่งคราวละ 3 ปี
เมื่อครบกำหนดออกตามวาระก็อาจได้รับการพิจารณาแต่งตั้งให้ดำรงตำแหน่งต่อไปอีกได้

ขอบเขตหน้าที่

  ให้กรรมการตรวจสอบมีหน้าที่ดังต่อไปนี้

1.
สอบทานให้มีระบบรายงานทางการเงินและการเปิดเผยข้อมูลในงบการเงินตามมาตรฐานการบัญชีที่กำหนด
โดยกฎหมายอย่างโปร่งใส ถูกต้อง และเพียงพอ

2. ส่งเสริมให้มีการพัฒนาระบบรายงานทางการเงินให้ทัดเทียมกับมาตรฐานบัญชีสากล

3. สอบทานให้บริษัทมีระบบการควบคุมภายใน (Internal Control) และการตรวจสอบภายใน
(Internal Audit) ที่
เหมาะสมและมีประสิทธิผลตามวิธีการและมาตรฐานสากลที่ยอมรับโดยทั่วไป

4.
สอบทานให้มีระบบงานเชิงป้องกันและเป็นประโยชน์กับหน่วยงานเพื่อเพิ่มประสิทธิภาพและประสิทธิผลใน
การปฏิบัติงานให้ดียิ่งขึ้น

5. สอบทานระบบการบริหารความเสี่ยงขององค์กร

6. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์และกฎหมายอื่นๆ
ที่เกี่ยวข้องกับ ธุรกิจของบริษัท

7. สอบทานสรุปผลตรวจสอบทุจริตและกำหนดมาตรการป้องกันภายในองค์กร

  8.
  สอบทานความถูกต้องและประสิทธิผลของระบบเทคโนโลยีสารสนเทศที่เกี่ยวข้องกับการควบคุมภายในรายงานทางการเงินการบริหารความเสี่ยง
  และเสนอแนะการปรับปรุงให้ทันสมัยอยู่เสมอ

  9. พิจารณารายการที่เกี่ยวโยงกัน หรือรายการที่อาจมีความขัดแย้งทางผลประโยชน์
  ให้เป็นไปตามกฎหมายและ ข้อกำหนดของตลาดหลักทรัพย์แห่งประเทศไทย

  10.
  สอบทานให้กรรมการตรวจสอบมีการประเมินผลการปฏิบัติงานของคณะกรรมการตรวจสอบโดยรวมและ
  การประเมินผลการปฏิบัติงานของตนเองเป็นประจำทุกปี

11. สอบทานและให้ความเห็นในการปฏิบัติงานของสำนักงานตรวจสอบและประสานงานกับผู้สอบบัญชี

  12. จัดทำรายงานของคณะกรรมการตรวจสอบ โดยเปิดเผยไว้ในรายงานประจำปีของบริษัท
  ซึ่งรายงานดังกล่าว ต้องลงนามโดยประธานกรรมการตรวจสอบ และมีความเห็นในเรื่องต่างๆ
  ตามข้อกำหนดของตลาด หลักทรัพย์แห่งประเทศไทย

  13. พิจารณาคัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่ผู้สอบบัญชีของบริษัท
  รวมทั้งเสนอ ค่าตอบแทนของผู้สอบบัญชีของบริษัท
  และประเมินประสิทธิภาพการทำงานของผู้สอบบัญชี

14. จัดให้มีการประชุมร่วมกับผู้สอบบัญชีโดยไม่มีฝ่ายจัดการเข้าร่วมประชุมอย่างน้อยปีละ 1 ครั้ง

15. สอบทานให้มีการประเมินผลการปฏิบัติงานตรวจสอบของสำนักงานตรวจสอบตามมาตรฐานสากล

16. พิจารณาอนุมัติงบประมาณและกำลังพลของสำนักงานตรวจสอบ

17. ให้ความเห็นชอบในการแต่งตั้ง ถอดถอน โยกย้าย
หรือเลิกจ้างผู้อำนวยการสำนักงานตรวจสอบ

18. พิจารณาความเป็นอิสระของหน่วยงานตรวจสอบภายใน
โดยพิจารณาจากการปฏิบัติหน้าที่และรายงานต่างๆ รวมทั้งสายการบังคับบัญชา

19. ปฏิบัติการอื่นใดตามที่กฎหมายกำหนดหรือคณะกรรมการบริษัทจะมอบหมาย

ในการปฏิบัติงานตามขอบเขตอำนาจหน้าที่ ให้คณะกรรมการตรวจสอบมีอำนาจเรียก
สั่งการให้ฝ่ายจัดการ หัวหน้าหน่วยงานหรือพนักงานของบริษัทที่เกี่ยวข้องมาให้ความเห็น
ร่วมประชุมหรือส่งเอกสารตามที่เห็นว่าเกี่ยวข้องจำเป็น
รวมทั้งแสวงหาความเห็นที่เป็นอิสระจากที่ปรึกษาทางวิชาชีพอื่นใดเมื่อเห็นว่าจำเป็นด้วยค่าใช้จ่ายของบริษัท
คณะกรรมการตรวจสอบปฏิบัติงานภายในขอบเขตอำนาจหน้าที่และความรับผิดชอบตามคำสั่งของคณะกรรมการบริษัทคณะกรรมการบริษัทเป็นผู้รับผิดชอบการดำเนินงานของบริษัทโดยตรงต่อผู้ถือหุ้น
ผู้มีส่วนได้เสีย และบุคคลทั่วไป

ความรับผิดชอบของคณะกรรมการตรวจสอบ

1. หลังจากคณะกรรมการตรวจสอบได้รับทราบกรณีที่ผู้สอบบัญชีพบพฤติการณ์อันควรสงสัยว่ากรรมการ
ผู้จัดการ
หรือบุคคลซึ่งรับผิดชอบในการดำเนินงานของบริษัทกระทำความผิดตามพระราชบัญญัติหลักทรัพย์และ
ตลาดหลักทรัพย์ มาตรา 281/2 วรรคสอง มาตรา 305 มาตรา 306 มาตรา 308 มาตรา 309
มาตรา 310 มาตรา 311 มาตรา 312 หรือมาตรา 313
ให้คณะกรรมการตรวจสอบดำเนินการตรวจสอบและรายงานผลการตรวจสอบใน เบื้องต้น
ให้สำนักงานคณะกรรมการกำกับหลักทรัพย์และตลาดหลักทรัพย์และผู้สอบบัญชีทราบภายใน 30 วันนับ
แต่วันที่ได้รับแจ้งจากผู้สอบบัญชี

2.
ในการปฏิบัติหน้าที่ของคณะกรรมการตรวจสอบหากพบหรือมีข้อสงสัยว่ามีรายการหรือการกระทำดังต่อไปนี้
ซึ่งอาจมีผลกระทบอย่างมีนัยสำคัญต่อฐานะการเงินและผลการดำเนินงานของบริษัท
ให้คณะกรรมการตรวจสอบ
รายงานต่อคณะกรรมการบริษัทเพื่อดำเนินการปรับปรุงแก้ไขภายในเวลาที่คณะกรรมการตรวจสอบเห็นสมควร

(1) รายการที่เกิดความขัดแย้งทางผลประโยชน์

(2) การทุจริตหรือมีสิ่งผิดปกติหรือมีความบกพร่องที่สำคัญในระบบควบคุมภายใน

(3) การฝ่าฝืนกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์ฯ
หรือกฎหมาย ที่เกี่ยวข้องกับธุรกิจของบริษัท

หากคณะกรรมการบริษัทหรือคณะจัดการไม่ดำเนินการให้มีการแก้ไขปรับปรุงภายในเวลาที่คณะกรรมการตรวจสอบกำหนด
กรรมการตรวจสอบรายใดรายหนึ่งอาจรายงานว่ามีรายการหรือการกระทำดังกล่าวต่อสำนักงานคณะกรรมการกำกับหลักทรัพย์และตลาดหลักทรัพย์
หรือตลาดหลักทรัพย์ฯ

คณะกรรมการบรรษัทภิบาลและสรรหา

คณะกรรมการบรรษัทภิบาลและสรรหามีจำนวน 5 คน ประกอบด้วย

1. นายสุเมธ ตันติเวชกุล ประธานกรรมการบรรษัทภิบาลและสรรหา

2. นายเสนาะ อูนากูล กรรมการบรรษัทภิบาลและสรรหา

3. นายพนัส สิมะเสถียร กรรมการบรรษัทภิบาลและสรรหา

4. นายอาสา สารสิน กรรมการบรรษัทภิบาลและสรรหา

5. นายธารินทร์ นิมมานเหมินท์ กรรมการบรรษัทภิบาลและสรรหา

วาระการดำรงตำแหน่งของกรรมการบรรษัทภิบาลและสรรหา

  กรรมการบรรษัทภิบาลและสรรหามีวาระการดำรงตำแหน่งคราวละ 3 ปี
  เมื่อครบกำหนดออกตามวาระก็อาจได้รับแต่งตั้งให้ดำรงตำแหน่งต่อไปอีกได้

ขอบเขตหน้าที่

ให้กรรมการบรรษัทภิบาลและสรรหามีหน้าที่ดังต่อไปนี้

  ด้านบรรษัทภิบาล

1.  กำหนดขอบเขตและนโยบายด้านบรรษัทภิบาลของเอสซีจี เพื่อนำเสนอต่อคณะกรรมการบริษัท

2.  เสนอแนะแนวปฏิบัติด้านบรรษัทภิบาลของเอสซีจี ต่อคณะกรรมการบริษัท
    พร้อมทั้งให้คำแนะนำแก่ คณะกรรมการบริษัทในเรื่องเกี่ยวกับบรรษัทภิบาล

3.  ติดตามดูแลการปฏิบัติงานของคณะกรรมการบริษัทและผู้บริหารระดับสูงของเอสซีจี
    ให้เป็นไปตามนโยบาย ด้านบรรษัทภิบาลของเอสซีจี

4.  พิจารณาทบทวนแนวปฏิบัติด้านบรรษัทภิบาลของเอสซีจี
    โดยเปรียบเทียบกับบริษัทชั้นนำในระดับสากล และ เสนอแนะต่อคณะกรรมการบริษัท
    เพื่อให้มีการพิจารณาปรับปรุงให้ทันสมัยอย่างต่อเนื่อง

5.  พิจารณาทบทวนความเป็นอิสระของคณะกรรมการบริษัท
    รวมทั้งการมีผลประโยชน์ขัดแย้งที่อาจเกิดขึ้นใน การปฏิบัติหน้าที่

6.  พิจารณาทบทวนความเหมาะสมในการดำรงตำแหน่งกรรมการบริษัทในกรณีที่มีเหตุการณ์การเปลี่ยนแปลงที่
    เกี่ยวข้องกับคุณสมบัติของกรรมการบริษัท

7.  เสนอแนะวิธีการประเมินผลการปฏิบัติงานของคณะกรรมการบริษัทและคณะอนุกรรมการชุดต่างๆ
    รวมทั้ง ติดตามแและสรุปผลการประเมินให้คณะกรรมการบริษัททราบ
    เพื่อนำข้อมูลมาพิจารณาปรับปรุง ประสิทธิภาพในการปฏิบัติงาน

8.  พิจารณาทบทวนวิธีการประเมินผลการปฏิบัติงานของคณะกรรมการบริษัทและคณะอนุกรรมการชุดต่างๆ
    เป็นประจำทุกปี

9.  รายงานความคืบหน้าและผลการปฏิบัติงานต่อคณะกรรมการบริษัททุกครั้งหลังมีการประชุมคณะกรรมการ
    บรรษัทภิบาลและสรรหาอย่างสม่ำเสมอ

10. พิจารณาทบทวนและเสนอแนะต่อคณะกรรมการบริษัทในเรื่องโครงสร้าง
    หน้าที่และความรับผิดชอบ รวมทั้ง แนวปฏิบัติของคณะกรรมการบริษัทและคณะอนุกรรมการ
    พิจารณาทบทวนและเสนอแนะหากมีการเปลี่ยนแปลง ใดๆ เกี่ยวกับข้อบังคับ (Charter)
    ของคณะกรรมการบริษัท และคณะอนุกรรมการชุดต่างๆ ให้เหมาะสมและมีความ
    ทันสมัยอยู่เสมอ

  11. ปฏิบัติหน้าที่ในเรื่องอื่นๆ ตามที่คณะกรรมการบริษัทมอบหมาย

  ด้านการสรรหากรรมการและผู้บริหารระดับสูง

1.  กำหนดคุณสมบัติของบุคคลที่จะดำรงตำแหน่งกรรมการบริษัท
    และกำหนดกระบวนการสรรหากรรมการ บริษัทเพื่อแทนกรรมการที่ครบวาระ
    โดยพิจารณาสรรหากรรมการที่มีคุณสมบัติหลากหลายทั้งในด้านทักษะ ประสบการณ์
    และความสามารถเฉพาะด้าน

2.  พิจารณาสรรหาบุคคลผู้มีคุณสมบัติเหมาะสมมาดำรงตำแหน่งกรรมการบริษัททดแทนกรรมการที่ครบวาระ
    หรือกรณีอื่นๆ เพื่อเสนอให้คณะกรรมการบริษัท และ/หรือ ที่ประชุมผู้ถือหุ้นพิจารณาอนุมัติ

3.  จัดทำแผนสืบทอดตำแหน่งกรรมการผู้จัดการใหญ่ และผู้บริหารระดับสูงของบริษัท
    เพื่อเสนอให้คณะกรรมการบริษัท พิจารณา

4.  ปฏิบัติหน้าที่ในเรื่องอื่นๆ ตามที่คณะกรรมการบริษัทมอบหมาย

ในการปฏิบัติงานตามขอบเขตอำนาจหน้าที่ให้คณะกรรมการบรรษัทภิบาลและสรรหามีอำนาจเรียก
สั่งการให้ฝ่ายจัดการ หัวหน้าหน่วยงาน หรือพนักงานของบริษัทที่เกี่ยวข้อง มาให้ความเห็น
ร่วมประชุมหรือส่งเอกสารที่เห็นว่าเกี่ยวข้องจำเป็น นอกจากนั้น
ในการปฏิบัติหน้าที่ภายใต้ขอบเขตอำนาจหน้าที่ของข้อบังคับฉบับนี้
คณะกรรมการบรรษัทภิบาลและสรรหา
อาจขอคำปรึกษาจากที่ปรึกษาอิสระภายนอกหรือผู้เชี่ยวชาญในวิชาชีพอื่นๆ
หากเห็นว่ามีความจำเป็นและเหมาะสม โดยบริษัทจะเป็นผู้รับผิดชอบในเรื่องค่าใช้จ่ายทั้งหมด

คณะกรรมการพิจารณาผลตอบแทน

คณะกรรมการพิจารณาผลตอบแทนมีจำนวน 3 คน ประกอบด้วย

1. นายศิววงศ์ จังคศิริ * ประธานกรรมการพิจารณาผลตอบแทน

2. นายยศ เอื้อชูเกียรติ กรรมการพิจารณาผลตอบแทน

3. นายชุมพล ณ ลำเลียง กรรมการพิจารณาผลตอบแทน

  หมายเหตุ: * นายศิววงศ์ จังคศิริ ถึงแก่อนิจกรรมเมื่อวันที่ 8 มีนาคม 2552

วาระการดำรงตำแหน่งของกรรมการพิจารณาผลตอบแทน

  กรรมการพิจารณาผลตอบแทนมีวาระการดำรงตำแหน่งคราวละ 3 ปี
  เมื่อครบกำหนดออกตามวาระก็อาจได้รับแต่งตั้งให้ดำรงตำแหน่งต่อไปอีกได้

ขอบเขตหน้าที่

ให้กรรมการพิจารณาผลตอบแทนมีหน้าที่ดังต่อไปนี้

1.  เสนอแนวทางและวิธีการจ่ายค่าตอบแทนให้แก่คณะกรรมการบริษัทและคณะอนุกรรมการชุดต่างๆ
    ที่คณะกรรมการบริษัทแต่งตั้ง ซึ่งรวมถึงโบนัสประจำปี และเบี้ยประชุม

2.  เสนอนโยบายการพิจารณาค่าตอบแทนให้แก่คณะจัดการเอสซีจี (Management Incentive)
    ซึ่งรวมถึงเงินเดือนโบนัสประจำปี
    โดยให้สอดคล้องกับผลการดำเนินงานของบริษัทและผลการปฏิบัติงานของ
    คณะจัดการเป็นรายบุคคล ในกรณีที่เห็นสมควร
    ให้ว่าจ้างบริษัทที่ปรึกษาเพื่อให้คำแนะนำการดำเนินโครงการ

3.  ประเมินผลการปฏิบัติงานของกรรมการผู้จัดการใหญ่
    เพื่อกำหนดค่าตอบแทนก่อนนำเสนอขออนุมัติจากคณะกรรมการบริษัทเป็นประจำทุกปี

4.  ประเมินผลการปฏิบัติงานของคณะจัดการเอสซีจี
    เป็นรายบุคคลตามข้อเสนอของกรรมการผู้จัดการใหญ่ เพื่อกำหนดค่าตอบแทน
    ก่อนนำเสนอขออนุมัติจากคณะกรรมการบริษัทเป็นประจำทุกปี

5.  พิจารณางบประมาณการขึ้นค่าจ้าง การเปลี่ยนแปลงค่าจ้างและผลตอบแทน
    เงินรางวัลประจำปีของฝ่ายจัดการระดับสูง ก่อนเสนอคณะกรรมการบริษัท

6.  พิจารณาทบทวน ศึกษา
    ติดตามความเปลี่ยนแปลงและแนวโน้มในเรื่องผลตอบแทนของคณะกรรมการบริษัท
    รวมทั้งผู้บริหารระดับสูงของเอสซีจี อย่างสม่ำเสมอ เพื่อนำเสนอคณะกรรมการบริษัทอนุมัติ

7.  พิจารณาการจ่ายค่าตอบแทนของคณะกรรมการบริษัทและคณะจัดการเอสซีจี
    เปรียบเทียบกับบริษัท
    จดทะเบียนชั้นนำอื่นๆ ที่มีการประกอบธุรกิจอย่างเดียวกัน เพื่อให้เอสซีจี
    รักษาความเป็นผู้นำในตลาดธุรกิจอุตสาหกรรมนั้นๆ
    และเพื่อเป็นการสร้างแรงจูงใจในการบริหารงานให้เจริญก้าวหน้า

8.  รายงานความคืบหน้าและผลการปฏิบัติงานต่อคณะกรรมการบริษัททุกครั้ง
    หลังมีการประชุมคณะกรรมการพิจารณาผลตอบแทนอย่างสม่ำเสมอ

9.  ประเมินผลการปฏิบัติหน้าที่ของคณะกรรมการพิจารณาผลตอบแทน
    และรายงานผลการประเมินให้คณะกรรมการบริษัททราบ

10. พิจารณาทบทวนและเสนอแนะหากมีการเปลี่ยนแปลงใดๆ เกี่ยวกับข้อบังคับ (Charter)
    ของคณะกรรมการพิจารณาผลตอบแทนต่อคณะกรรมการบริษัท
    เพื่อขออนุมัติปรับปรุงให้เหมาะสมและมีความทันสมัยอยู่เสมอ

11. ปฏิบัติหน้าที่อื่นๆ ตามที่คณะกรรมการบริษัทมอบหมาย

ในการปฏิบัติงานตามขอบเขตอำนาจหน้าที่ให้คณะกรรมการพิจารณาผลตอบแทนมีอำนาจเรียก
สั่งการให้ฝ่ายจัดการ หัวหน้าหน่วยงาน หรือพนักงานของบริษัทที่เกี่ยวข้องมาให้ความเห็น
ร่วมประชุมหรือส่งเอกสารที่เห็นว่าเกี่ยวข้อง จำเป็น นอกจากนั้น
ในการปฏิบัติหน้าที่ภายใต้ขอบเขตอำนาจหน้าที่ของข้อบังคับฉบับนี้
คณะกรรมการพิจารณาผลตอบแทนอาจขอคำปรึกษาจากที่ปรึกษาอิสระภายนอกหรือผู้เชี่ยวชาญในวิชาชีพอื่นๆ
หากเห็นว่ามีความจำเป็นและเหมาะสม โดยบริษัทจะเป็นผู้รับผิดชอบในเรื่องค่าใช้จ่ายทั้งหมด

ผู้บริหารระดับสูงของเอสซีจี

ผู้บริหารระดับสูงของเอสซีจีได้รับมอบหมายอำนาจหน้าที่ให้ดำเนินงานภายใต้นโยบาย กลยุทธ์
และเป้าหมายที่คณะกรรมการบริษัทกำหนดไว้
ซึ่งคณะกรรมการบริษัทได้อนุมัติการจัดทำอำนาจดำเนินการในการกำหนดขอบเขตหน้าที่ที่ชัดเจน
เพื่อความโปร่งใสและมีความคล่องตัวในการปฏิบัติงานอย่างเหมาะสม ผู้บริหารระดับสูงทั้ง 8 คน
ไม่มีคุณสมบัติต้องห้ามดังนี้

1. ไม่มีประวัติการกระทำความผิดอาญาในความผิดที่เกี่ยวกับทรัพย์ซึ่งได้กระทำโดยทุจริต

2. ไม่มีประวัติการทำรายการที่อาจเกิดความขัดแย้งทางผลประโยชน์กับเอสซีจีในรอบปีที่ผ่านมา

(2) การสรรหากรรมการและผู้บริหาร

หลักเกณฑ์และวิธีการสรรหา

หลักเกณฑ์และวิธีการคัดเลือกบุคคลที่จะแต่งตั้งเป็นกรรมการ

1.  การเสนอชื่อบุคคลให้ที่ประชุมผู้ถือหุ้นเลือกตั้งเป็นกรรมการแทนกรรมการที่ครบรอบออกตามวาระคณะกรรมการบรรษัทภิบาลและสรรหาจะเป็นผู้สรรหาเพื่อเสนอให้คณะกรรมการบริษัท
    พิจารณาก่อนเสนอที่ประชุมผู้ถือหุ้นและเป็นสิทธิของผู้ถือหุ้นทุกรายอย่างเท่าเทียมกันที่จะเสนอชื่อบุคคลอื่น
    ส่วนอำนาจในการพิจารณาเลือกผู้ใดเป็นกรรมการเป็นอำนาจของผู้ถือหุ้น

2.  ในกรณีที่บุคคลผู้ได้รับการเสนอชื่อเป็นกรรมการมีจำนวนไม่เกินกว่าจำนวนกรรมการที่จะพึงได้ในการเลือกตั้งครั้งนั้น
    ให้ที่ประชุมผู้ถือหุ้นเลือกตั้งกรรมการทั้งชุด

3.  ในกรณีที่บุคคลผู้ได้รับการเสนอชื่อเป็นกรรมการมีจำนวนเกินกว่าจำนวนกรรมการที่จะพึงมีได้ในการเลือกตั้งครั้งนั้น
    ให้ใช้วิธีการลงคะแนนเสียงของที่ประชุมผู้ถือหุ้น
    โดยผู้ถือหุ้นมีสิทธิเลือกตั้งบุคคลที่ได้รับการเสนอชื่อเป็นกรรมการได้
    แต่ต้องไม่เกินจำนวนกรรมการที่จะพึงมีได้ในการเลือกตั้งครั้งนั้นและให้เลือกเป็นรายบุคคล
    โดยผู้ถือหุ้นหรือผู้รับมอบฉันทะมีคะแนนเสียงเท่ากับหนึ่งเสียงต่อหนึ่งหุ้น
    สำหรับการลงมติเลือกตั้งบุคคลที่ได้รับการเสนอชื่อเป็นกรรมการแต่ละคน
    ให้บุคคลซึ่งได้รับคะแนนสูงสุดตามลำดับลงมาเป็นผู้ได้รับเลือกตั้งเป็นกรรมการเท่าจำนวนกรรมการที่จะพึงมี
    ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
    ให้ประธานในที่ประชุมลงคะแนนเสียงอีกเสียงหนึ่งเป็นเสียงชี้ขาดเพื่อให้ได้จำนวนกรรมการที่จะพึงมี

ในการเลือกตั้งกรรมการแทนกรรมการบริษัทที่ครบกำหนดออกตามวาระในการประชุมสามัญผู้ถือหุ้นปี
2551 มีกรรมการบริษัทที่ครบกำหนดออกตามวาระจำนวน 4 คน คือ 1) นายสุเมธ ตันติเวชกุล 2)
นายยศ เอื้อชูเกียรติ 3) นายปรีชา อรรถวิภัชน์ และ 4) นายกานต์ ตระกูลฮุน
ตามข้อบังคับของบริษัทกำหนดให้กรรมการบริษัทต้องออกจากตำแหน่งจำนวนหนึ่งในสามโดยให้กรรมการบริษัทคนที่อยู่ในตำแหน่งนานที่สุดเป็นผู้ออกจากตำแหน่ง
โดยในการสรรหากรรมการบริษัทแต่ละคนได้เสนอชื่อบุคคลที่มีคุณสมบัติเหมาะสมให้คณะกรรมการบรรษัทภิบาลและสรรหาพิจารณา
และในการพิจารณาสรรหา นายอาสา สารสิน ทำหน้าที่ประธานในที่ประชุม และไม่รวมนายสุเมธ
ตันติเวชกุล ที่ครบรอบออกตามวาระได้พิจารณารายชื่อบุคคลที่กรรมการบริษัทแต่ละคนเสนอ
ซึ่งมีผู้ได้รับการเสนอชื่อในครั้งนี้รวมทั้งสิ้น 5 คน เป็นกรรมการรายเดิม 4 คน
และเป็นผู้ทรงคุณวุฒิภายนอกจำนวน 1 คน
ซึ่งเป็นบุคคลที่ได้รับการเสนอชื่อโดยผู้ถือหุ้นตามแนวปฏิบัติเรื่องการให้สิทธิกับผู้ถือหุ้นเสนอชื่อบุคคลเพื่อเข้ารับการสรรหาเพื่อเข้ารับการเลือกตั้งเป็นกรรมการบริษัท
ทั้งนี้ คณะกรรมการบรรษัทภิบาลและสรรหาได้มีมติให้เสนอชื่อบุคคลที่มีความเหมาะสม 4 คน
ได้แก่1) นายสุเมธ ตันติเวชกุล 2) นายยศ เอื้อชูเกียรติ 3) นายปรีชา อรรถวิภัชน์ และ 4)
นายกานต์ ตระกูลฮุน เข้ารับการเลือกตั้งเป็นกรรมการบริษัท ซึ่งที่ประชุมผู้ถือหุ้นเมื่อวันที่ 26
มีนาคม 2551 มีมติด้วยเสียงข้างมากให้กรรมการรายเดิมทั้ง 4 คนเป็นกรรมการของบริษัทต่อไป

การสรรหาผู้บริหารระดับสูงของเอสซีจี

กระบวนการสรรหาผู้บริหารของเอสซีจี เริ่มจากการคัดเลือกผู้ที่เป็นคนเก่งและดี
เข้ามาร่วมงานโดยมุ่งเน้นรับคนรุ่นใหม่ที่มีความรู้ความสามารถ (Young Talent)
และพัฒนาสร้างความพร้อมให้ทุกคนมีโอกาสก้าวขึ้นสู่ระดับผู้บริหารในอนาคตได้
โดยผ่านขั้นตอนการประเมินพนักงานที่มีศักยภาพสูง (High Potential)
ของเอสซีจีทุกคนจะได้รับการพัฒนาตามแผนที่วางไว้เป็นรายบุคคล (Individual Development
Plan) มีการมอบหมายงานที่ท้าทาย รวมทั้งหมุนเวียนเพื่อเพิ่มทักษะให้รอบรู้ทุกด้าน
ซึ่งการเตรียมบุคลากรของเอสซีจี ดังกล่าว
ได้ดำเนินการกับพนักงานทุกระดับให้มีความพร้อมในการทดแทนกรณีที่มีตำแหน่งว่างลง
โดยตำแหน่งผู้บริหารระดับสูงคณะกรรมการบริษัทจะเป็นผู้พิจารณาคัดเลือกพนักงานที่มีศักยภาพสูงและมีคุณสมบัติเหมาะสมกับตำแหน่งงาน

(3) ค่าตอบแทนของคณะกรรมการและผู้บริหารระดับสูง

  ค่าตอบแทนกรรมการ

  เนื่องจากที่ประชุมสามัญผู้ถือหุ้นครั้งที่ 11 เมื่อวันพุธที่ 24 มีนาคม 2547
  มีมติอนุมัติค่าตอบแทนและโบนัสกรรมการ โดยให้จ่ายค่าตอบแทนรายเดือนให้แก่คณะกรรมการ
  เดือนละ 1,800,000 บาท และให้ไปพิจารณาแบ่งจ่ายกันเอง
  สำหรับโบนัสกรรมการมีมติอนุมัติการจ่ายโบนัสโดยให้คณะกรรมการเป็นผู้พิจารณากำหนดจำนวนเงินที่เหมาะสม
  ทั้งนี้ ไม่เกินร้อยละ 0.5 ของเงินปันผลที่มีการจ่ายให้แก่ผู้ถือหุ้นและให้ไปพิจารณาแบ่งจ่ายกันเอง
  โดยให้มีผลตั้งแต่วันที่ได้รับอนุมัติจากที่ประชุมผู้ถือหุ้นเป็นต้นไป
  จนกว่าที่ประชุมผู้ถือหุ้นจะมีมติเปลี่ยนแปลงเป็นอย่างอื่น

  การแบ่งจ่ายค่าตอบแทนรายเดือนและโบนัสคณะกรรมการ

  ค่าตอบแทนรายเดือน

  คณะกรรมการบริษัทมีมติให้แบ่งจ่ายค่าตอบแทนรวมให้แก่ ประธานกรรมการ 1.5
  ส่วนหรือคิดเป็นจำนวนเงิน 216,000 บาทต่อเดือน กรรมการที่เหลืออีก 11 คน ได้รับคนละ 1
  ส่วนหรือคิดเป็นจำนวนเงิน 144,000 บาทต่อเดือน

โบนัสกรรมการ

คณะกรรมการบริษัทมีมติให้แบ่งจ่ายเงินโบนัสโดยประธานกรรมการได้รับ 1.5 ส่วน
และกรรมการได้รับ คนละ 1 ส่วนของเงินโบนัสตามหลักเกณฑ์ที่ที่ประชุมผู้ถือหุ้นมีมติไว้

  ค่าตอบแทนคณะอนุกรรมการชุดต่างๆ

  คณะกรรมการบริษัทมีมติให้จ่ายค่าตอบแทนสำหรับคณะอนุกรรมการชุดต่างๆโดยกำหนดค่าตอบแทนประจำ
  (Fixed) และค่าตอบแทนต่อครั้งที่เข้าประชุม (Attendance) ดังนี้

  []

  การคำนวณค่าตอบแทนประธานคณะอนุกรรมการชุดต่างๆ ได้รับ 1.5 ส่วน
  และกรรมการย่อยได้รับคนละ 1 ส่วน

ค่าตอบแทนของคณะกรรมการบริษัทและคณะอนุกรรมการชุดต่างๆ ปี 2551

หน่วย: บาท

  -------------------- ---------------- ------------------- ----------------------------- -------------------------- ------------------------ ------------
  รายชื่อกรรมการบริษัท     ค่าตอบแทน                                                                                      โบนัสกรรมการบริษัทที่จ่ายในปี   รวม
                                                                                                                     2551                     

                       คณะกรรมการบริษัท   คณะกรรมการตรวจสอบ   คณะกรรมการบรรษัทภิบาลและสรรหา   คณะกรรมการพิจารณาผลตอบแทน                            

  1. นายจิรายุ อิศรางกูร ณ 2,592,200        -                   -                             -                          5,840,000                8,432,000
  อยุธยา                                                                                                                                       

  2. พล.อ.อ.กำธน       1,728,000        240,000             -                             -                          4,160,000                6,128,000
  สินธวานนท์                                                                                                                                    

  3. นายเสนาะ อูนากูล    1,728,000        -                   108,000                       -                          4,160,000                5,996,000

  4. นายศิววงศ์ จังคศิริ *  1,728,000        -                   -                             198,000                    4,160,000                6,086,000

  5. นายสุเมธ ตันติเวชกุล  1,728,000        144,000             162,000                       -                          4,160,000                6,194,000

  6. นายปรีชา อรรถวิภัชน์  1,728,000        160,000             -                             -                          4,160,000                6,048,000

  7. นายพนัส สิมะเสถียร   1,728,000        -                   108,000                       -                          4,160,000                5,996,000

  8. นายยศ เอื้อชูเกียรติ   1,728,000        -                   -                             132,000                    4,160,000                6,020,000

  9. นายอาสา สารสิน     1,728,000        -                   108,000                       -                          4,160,000                5,996,000

  10. นายชุมพล ณ ลำเลียง 1,728,000        -                   -                             132,000                    4,160,000                6,020,000

  11. นายธารินทร์        1,728,000        160,000             108,000                       -                          2,660,000                4,656,000
  นิมมานเหมินท์                                                                                                                                  

  12. นายกานต์ ตระกูลฮุน  1,728,000        -                   -                             -                          4,160,000                5,888,000

  รวม                  21,600,000       704,000             594,000                       462,000                    50,100,000               73,460,000
  -------------------- ---------------- ------------------- ----------------------------- -------------------------- ------------------------ ------------

หมายเหตุ: ลำดับการดำรงตำแหน่งประธานในคณะกรรมการชุดต่างๆ ดังนี้

1. ประธานกรรมการบริษัท 2. ประธานกรรมการตรวจสอบ

4. ประธานกรรมการพิจารณาผลตอบแทน 5. ประธานกรรมการบรรษัทภิบาลและสรรหา

* นายศิววงศ์ จังคศิริ ถึงแก่อนิจกรรมเมื่อวันที่ 8 มีนาคม 2552

  ค่าตอบแทนผู้บริหาร

  ค่าตอบแทนรวมของผู้บริหารระดับสูง รวม 8 คน ที่ได้รับจากบริษัท ในรูปเงินเดือนโบนัส
  และเงินตอบแทนพิเศษ (Variable Payment) รวมเป็นเงินทั้งสิ้น 102,722,000 บาท ทั้งนี้
  ในปี 2551
  บริษัทได้จ่ายเงินสมทบกองทุนสำรองเลี้ยงชีพที่สมทบให้ผู้บริหารในฐานะพนักงานของบริษัทจำนวน
  6,461,300 บาท

ค่าตอบแทนของกรรมการและผู้บริหารของบริษัทย่อยที่เป็นธุรกิจหลัก (สิ้นสุดวันที่ 31 ธันวาคม
2551)

1.  ค่าตอบแทนของกรรมการเป็นรายบุคคลของบริษัทย่อยที่เป็นธุรกิจหลัก

กรรมการในธุรกิจหลักซึ่งประกอบด้วยเอสซีจี เคมิคอลส์ เอสซีจี เปเปอร์ เอสซีจี ซิเมนต์ เอสซีจี
ผลิตภัณฑ์ ก่อสร้าง และเอสซีจี ดิสทริบิวชั่น เป็นผู้บริหาร
ซึ่งจะไม่ได้รับค่าตอบแทนสำหรับการดำรงตำแหน่งกรรมการอีก ทั้งนี้
ในแต่ละธุรกิจประกอบด้วยผู้ดำรงตำแหน่งกรรมการดังนี้

2.  ค่าตอบแทนรวมของผู้บริหารบริษัทย่อยที่เป็นธุรกิจหลัก

  1) ค่าตอบแทนที่เป็นตัวเงิน ได้แก่ เงินเดือน โบนัส และค่าตอบแทนพิเศษ (Variable Pay)

  2) ค่าตอบแทนอื่นๆ ได้แก่ เงินสมทบกองทุนสำรองเลี้ยงชีพ โดยค่าตอบแทนต่างๆ
  มีรายละเอียดดังนี้

+---+---------------------------+-----------+-------------+------------+
|   | บริษัทย่อยที่เป็นธุรกิจหลัก        | จำ        | ค่าตอบแทนรวม | ค          |
|   |                           | นวนผู้บริหาร | ที่เป็นตัวเงิน   | ่าตอบแทนอื่นๆ |
|   |                           | (ราย)     | (บาท)       |            |
|   |                           |           |             | (บาท)      |
+---+---------------------------+-----------+-------------+------------+
| 1 | บริษัทเอสซีจี เคมิคอลส์ จำกัด    | 4         | 14,344,250  | 1,000,800  |
| . |                           |           |             |            |
+---+---------------------------+-----------+-------------+------------+
| 2 | บริษัทเอสซีจี เปเปอร์ จำกัด     | 4         | 12,334,500  | 940,200    |
| . | (มหาชน)                   |           |             |            |
+---+---------------------------+-----------+-------------+------------+
| 3 | บริษัทเอสซีจี ซิเมนต์ จำกัด      | 4         | 20,276,400  | 1,407,840  |
| . |                           |           |             |            |
+---+---------------------------+-----------+-------------+------------+
| 4 | บริษัทเอสซีจี ผลิตภัณฑ์ก่อสร้าง    | 4         | 12,434,850  | 914,760    |
| . | จำกัด                      |           |             |            |
+---+---------------------------+-----------+-------------+------------+
| 5 | บริษัทเอสซีจี ดิสทริบิวชั่น จำกัด   | 4         | 11,844,400  | 885,960    |
| . |                           |           |             |            |
+---+---------------------------+-----------+-------------+------------+

หมายเหตุ : จำนวนผู้บริหารและค่าตอบแทนของผู้บริหารข้างต้น ไม่รวมกรรมการผู้จัดการใหญ่ในแต่ละบริษัทย่อยที่เป็นธุรกิจหลัก เนื่องจากได้รวมอยู่ในจำนวนและค่าตอบแทนของผู้บริหารของบริษัทปูนซิเมนต์ไทย จำกัด (มหาชน) ตามที่ปรากฏในหัวข้อที่ 3 เรื่องค่าตอบแทนผู้บริหาร

(4) นโยบายการกำกับดูแลกิจการ

เอสซีจีดำเนินธุรกิจด้วยความรับผิดชอบและเป็นธรรม
โดยยึดมั่นในอุดมการณ์ซึ่งได้ถือปฏิบัติสืบเนื่องกันมาเป็นเวลานาน
ภายใต้กรอบของจรรยาบรรณที่ได้มีการพัฒนาให้เหมาะสมกับความเปลี่ยนแปลงทางเศรษฐกิจและสังคมบนพื้นฐานแห่งประโยชน์สุขอย่างสมดุลและยั่งยืน

เอสซีจีถือว่านโยบายด้านบรรษัทภิบาลของเอสซีจีเป็นส่วนหนึ่งของนโยบายการดำเนินธุรกิจ
โดยคณะกรรมการบริษัทได้กำหนดให้มีการติดตามและประเมินผลเป็นประจำทุกปี
และมีการปรับปรุงแก้ไขให้มีความทันสมัย เหมาะสม
สอดคล้องกับสภาวการณ์ทางเศรษฐกิจและสังคมที่เปลี่ยนแปลงอยู่ตลอดเวลา ทั้งนี้
คณะกรรมการบริษัทได้มอบหมายให้คณะกรรมการบรรษัทภิบาลและสรรหา
ทำหน้าที่กำกับดูแลด้านบรรษัทภิบาลของเอสซีจี
ตลอดจนพิจารณาแนวโน้มและความเคลื่อนไหวในระดับสากล อาทิ
หลักปฏิบัติของบริษัทชั้นนำของโลกที่ได้รับการยอมรับในด้านบรรษัทภิบาล
กฎเกณฑ์ของตลาดหลักทรัพย์ชั้นนำของโลก เพื่อเปรียบเทียบกับสิ่งที่ปฏิบัติอยู่
และให้ข้อเสนอแนะในการปรับปรุง
อีกทั้งคณะกรรมการบริษัทยังได้มีการกำหนดให้เรื่องบรรษัทภิบาลเป็นวาระหลักวาระหนึ่งในการประชุมคณะกรรมการบริษัท
นอกจากนี้ เอสซีจีได้จัดทำคู่มือบรรษัทภิบาลเอสซีจี และจรรยาบรรณเอสซีจี
แจกให้กับพนักงานควบคู่ไปกับการให้ความรู้ความเข้าใจที่ถูกต้องเพื่อให้พนักงานทุกคนสามารถนำไปใช้เป็นแนวทางในการปฏิบัติงาน
และได้เปิดเผยเนื้อหารายละเอียด
พร้อมทั้งเปิดโอกาสให้ผู้สนใจสามารถศึกษาได้ในเว็บไซต์ของเอสซีจี ที่ www.scg.co.th

ในปี 2550 เอสซีจีได้มีการปรับปรุงจรรยาบรรณเอสซีจี โดยได้เพิ่มแนวปฏิบัติของแต่ละธุรกิจ
เสริมด้วยตัวอย่าง และกำหนดแนวปฏิบัติที่ชัดเจน รวมถึงการกำหนด Whistleblower Policy
ซึ่งเป็นมาตรการในการคุ้มครองพนักงานที่ร้องเรียน หรือให้ข้อมูลเกี่ยวกับการไม่ปฏิบัติตามกฎหมาย
กฎระเบียบ ข้อบังคับบริษัท และจรรยาบรรณเอสซีจี
โดยมีคณะทำงานกำหนดนโยบายและให้คำปรึกษาเกี่ยวกับการปฏิบัติตามจรรยาบรรณเอสซีจี
ซึ่งมีผู้ช่วยผู้จัดการใหญ่ของ เอสซีจี เป็นหัวหน้าคณะทำงาน
และมีสมาชิกประกอบด้วยผู้บริหารระดับสูงในหน่วยงานที่มีหน้าที่ดูแลในเรื่องต่างๆ
ที่เกี่ยวข้องกับการปฏิบัติตามจรรยาบรรณเอสซีจีและตัวแทนที่เป็นผู้บริหารระดับสูงในแต่ละกลุ่มธุรกิจ
โดยทำหน้าที่ติดตามผลการดำเนินงาน ตลอดจนให้คำปรึกษาในเรื่องต่างๆ ที่เกี่ยวข้อง
รวมทั้งยังมีสำนักงานตรวจสอบเป็นหน่วยงานรับผิดชอบในภาคปฏิบัติเกี่ยวกับช่องทางในการรับข้อร้องเรียนและ
Whistleblower Policy สำหรับในปี2551
คณะทำงานกำหนดนโยบายและให้คำปรึกษาเกี่ยวกับการปฏิบัติตามจรรยาบรรณเอสซีจี
ได้มีการติดตามผลการดำเนินงาน ตลอดจนให้คำปรึกษาในเรื่องต่างๆ
ที่เกี่ยวข้องกับจรรยาบรรณเอสซีจี
และได้รายงานต่อคณะกรรมการบรรษัทภิบาลและสรรหาอย่างสม่ำเสมอ ทั้งนี้
เพื่อให้การปฏิบัติตามจรรยาบรรณเอสซีจีดำเนินไปอย่างถูกต้อง และสอดคล้องกัน
เอสซีจีเห็นว่าหลักบรรษัทภิบาลเอสซีจีและจรรยาบรรณเอสซีจี
เป็นแนวทางบริหารองค์กรที่มีประโยชน์อย่างยิ่ง
จึงให้ความสำคัญในหลักการและแนวทางปฏิบัติที่เกี่ยวกับความรับผิดชอบและเป็นธรรมต่อผู้มีส่วนเกี่ยวข้องทุกฝ่าย
เช่น การกำหนดอย่างชัดเจนเกี่ยวกับโครงสร้าง องค์ประกอบหน้าที่ความรับผิดชอบ
ความเป็นอิสระและการปฏิบัติงานของคณะกรรมการบริษัท การเปิดเผยข้อมูลอย่างโปร่งใส
มีระบบการตรวจสอบและการบริหารความเสี่ยงที่รอบคอบ รัดกุม
เพื่อความเชื่อถือและเพิ่มมูลค่าให้แก่ผู้ถือหุ้น ทั้งนี้
ได้เปิดเผยข้อมูลในเรื่องดังกล่าวผ่านช่องทางต่างๆ เช่น รายงานประจำปี แบบ 56-1
เว็บไซต์ของตลาดหลักทรัพย์แห่งประเทศไทย (ตลท.) เว็บไซต์ของเอสซีจี
เพื่ออำนวยความสะดวกให้ผู้มีส่วนได้เสียต่างๆ สามารถเข้าถึงข้อมูลได้ง่าย
และหลากหลายช่องทางมากขึ้น นอกจากนี้ยังเปิดโอกาสให้ผู้มีส่วนได้เสียต่างๆ
มีส่วนร่วมในการเสริมสร้างผลการดำเนินงาน โดยสามารถเสนอแนะความคิดเห็นต่างๆ
ผ่านทางอีเมล์ไปยังนักลงทุนสัมพันธ์ (Investor Relations) ของเอสซีจี ที่
invest@scg.co.thโดยข้อเสนอแนะต่างๆ
จะได้รับการรวบรวมกลั่นกรองเพื่อรายงานต่อฝ่ายจัดการเอสซีจี และคณะกรรมการบริษัทต่อไป

การปฏิบัติตามหลักการกำกับดูแลกิจการในด้านต่างๆ ของเอสซีจี

สิทธิของผู้ถือหุ้น

เอสซีจีอำนวยความสะดวกให้ผู้ถือหุ้นทุกรายได้รับสิทธิพื้นฐานต่างๆทั้งในฐานะนักลงทุนในหลักทรัพย์
และในฐานะเจ้าของบริษัท ด้วยวิธีการและมาตรฐานที่เป็นที่ยอมรับและเชื่อถือได้
โดยให้สิทธิในการซื้อ ขาย โอนหลักทรัพย์ที่ตนถืออยู่อย่างเป็นอิสระ
การได้รับส่วนแบ่งผลกำไรจากบริษัทการเข้าร่วมประชุมผู้ถือหุ้น การเสนอวาระการประชุมล่วงหน้า
การเสนอชื่อบุคคลเพื่อพิจารณาเข้ารับการเลือกตั้งเป็นกรรมการบริษัท
การแสดงความคิดเห็นในที่ประชุมอย่างเป็นอิสระ การร่วมตัดสินใจในเรื่องสำคัญของบริษัท เช่น
การเลือกตั้งกรรมการ การอนุมัติธุรกรรมที่สำคัญและมีผลต่อทิศทางในการดำเนินธุรกิจของบริษัท
การแก้ไขหนังสือบริคณห์สนธิ ข้อบังคับของบริษัท ทั้งนี้
ผู้ถือหุ้นทุกคนมีสิทธิออกเสียงตามจำนวนหุ้นที่ถืออยู่ โดยหุ้นแต่ละหุ้นมีสิทธิออกเสียงหนึ่งเสียง
และไม่มีหุ้นใดมีสิทธิพิเศษที่เป็นการจำกัดสิทธิของผู้ถือหุ้นรายอื่น

นอกเหนือจากสิทธิพื้นฐานต่างๆ ข้างต้นแล้ว เอสซีจียังได้ดำเนินการในเรื่องต่างๆ
ที่เป็นการส่งเสริมและอำนวยความสะดวกในการใช้สิทธิของผู้ถือหุ้น ดังนี้

1. ให้ข้อมูลที่สำคัญและจำเป็นสำหรับผู้ถือหุ้นเกี่ยวกับการดำเนินธุรกิจอย่างชัดเจน
และทันต่อเหตุการณ์ โดยบาง เรื่องแม้ว่าตามเงื่อนไขของกฎหมายจะไม่ได้บังคับให้ต้องเปิดเผย
แต่หากเอสซีจีเห็นว่าเรื่องใดมีความจำเป็นที่ ผู้ถือหุ้นต้องรับรู้
ก็จะแจ้งให้ผู้ถือหุ้นทราบผ่านทางเว็บไซต์ของเอสซีจี และผ่านทาง ตลท.

2.
ผู้ถือหุ้นทุกรายได้รับข้อมูลที่จำเป็นและเพียงพอเกี่ยวกับวันประชุมและวาระการประชุมเป็นการล่วงหน้า
โดย บริษัทได้เผยแพร่ข้อมูลประกอบวาระการประชุมผู้ถือหุ้นล่วงหน้าประมาณ 2
เดือนไว้ในเว็บไซต์ก่อนจัดส่ง เอกสาร นอกจากนี้ ยังได้ชี้แจงสิทธิของผู้ถือหุ้นในการเข้าประชุม
และสิทธิออกเสียงลงมติของผู้ถือหุ้นไว้อย่าง ชัดเจนตามที่บริษัทได้จัดส่งไปกับหนังสือนัดประชุม

3. ในกรณีที่ผู้ถือหุ้นไม่สามารถเข้าร่วมประชุมด้วยตนเอง
เอสซีจีเปิดโอกาสให้ผู้ถือหุ้นสามารถมอบฉันทะให้ กรรมการอิสระหรือบุคคลใดๆ
เข้าร่วมประชุมแทนตนได้โดยใช้หนังสือมอบฉันทะแบบหนึ่งแบบใดที่ได้จัดส่ง
ไปพร้อมกับหนังสือนัดประชุม
โดยได้จัดทำหนังสือมอบฉันทะในรูปแบบที่ผู้ถือหุ้นสามารถกำหนดทิศทางการ
ลงคะแนนได้ตามแบบที่กระทรวงพาณิชย์กำหนดและผู้ถือหุ้นยังสามารถดาวน์โหลดหนังสือมอบฉันทะผ่านทาง
เว็บไซต์ของเอสซีจีได้อีกด้วย นอกจากนี้
ยังได้ให้สิทธิแก่ผู้ถือหุ้นที่เข้าประชุมภายหลังจากได้เริ่มประชุมแล้ว มี
สิทธิออกเสียงลงคะแนนสำหรับวาระที่อยู่ในระหว่างการพิจารณาและยังไม่ได้มีการลงมติ
และนับเป็นองค์ ประชุมตั้งแต่วาระที่ได้เข้าประชุมและออกเสียงเป็นต้นไป
เว้นแต่ที่ประชุมผู้ถือหุ้นจะมีความเห็นเป็นอย่างอื่น

4. ก่อนวันประชุมผู้ถือหุ้น
บริษัทเปิดโอกาสให้ผู้ถือหุ้นรายเดียวหรือหลายรายที่ถือหุ้นนับรวมกันได้ไม่น้อยกว่า ร้อยละ 5
ของจำนวนหุ้นที่มีสิทธิออกเสียงทั้งหมดของบริษัท มีสิทธิที่จะเสนอวาระในการประชุมสามัญผู้ถือหุ้น
ประจำปี โดยสำหรับการประชุมสามัญผู้ถือหุ้นประจำปี 2552
บริษัทได้เปิดโอกาสให้ผู้ถือหุ้นเสนอตั้งแต่วันที่ 5 พฤศจิกายน 2551 จนถึงวันที่ 4 ธันวาคม 2551
เพื่อให้คณะกรรมการบรรษัทภิบาลและสรรหาเป็นผู้กลั่นกรอง
ก่อนเสนอต่อคณะกรรมการบริษัทเพื่อพิจารณาอีกครั้งหนึ่ง โดยในกรณีที่บรรจุเป็นวาระการประชุม
บริษัทจะแจ้ง ในหนังสือนัดประชุมว่าเป็นวาระที่กำหนดโดยผู้ถือหุ้น ทั้งนี้
ในกรณีที่คณะกรรมการบริษัทปฏิเสธไม่รับเรื่องที่ ผู้ถือหุ้นเสนอเพื่อให้บรรจุเป็นวาระ
บริษัทจะชี้แจงเหตุผลให้ที่ประชุมผู้ถือหุ้นสามัญประจำปีทราบ นอกจากนี้
ในช่วงเวลาเดียวกันบริษัทได้เปิดโอกาสให้ผู้ถือหุ้นทุกรายมีสิทธิเสนอชื่อบุคคลเพื่อพิจารณาเข้ารับการ
เลือกตั้งเป็นกรรมการบริษัทล่วงหน้า โดยในกรณีนี้
คณะกรรมการบรรษัทภิบาลและสรรหาจะเป็นผู้พิจารณาเพื่อ
สรรหารวมกับบุคคลอื่นตามหลักเกณฑ์การสรรหาบุคคลเข้าเป็นกรรมการบริษัท หลังจากนั้นจะได้เสนอ
คณะกรรมการบริษัทเพื่อพิจารณาอีกครั้งหนึ่งก่อนเสนอรายชื่อบุคคลที่เห็นว่าเหมาะสมต่อที่ประชุมผู้ถือหุ้นเพื่อ
พิจารณาอนุมัติต่อไป

5.
ในวันประชุมผู้ถือหุ้นได้จัดให้มีการลงทะเบียนโดยใช้ระบบบาร์โค้ดที่แสดงถึงเลขทะเบียนของผู้ถือหุ้นแต่ละราย
ที่ได้จัดพิมพ์ไว้บนหนังสือมอบฉันทะเพื่อให้ผู้ถือหุ้นได้รับความสะดวกสบายในการประชุม
และทำให้ขั้นตอน การลงทะเบียนเป็นไปอย่างรวดเร็ว นอกจากนี้
ในการใช้สิทธิออกเสียงแต่ละวาระได้ใช้วิธีเก็บบัตรลงคะแนนของ
ผู้ถือหุ้นเพื่อนำมาคำนวณผลการลงคะแนนเสียงในแต่ละวาระ
โดยเมื่อจบการประชุมผู้ถือหุ้นสามารถขอ ตรวจสอบรายละเอียดได้

6. ในการประชุมผู้ถือหุ้นแต่ละปีจะมีกรรมการที่ครบรอบออกตามวาระจำนวน 1 ใน 3
ของจำนวนคณะกรรมการ ทั้งหมด ซึ่งจะมีการเลือกตั้งในวันประชุมสามัญผู้ถือหุ้นประจำปี
โดยในวาระเลือกตั้งกรรมการได้มีการชี้แจงให้
ผู้ถือหุ้นทราบว่าตามข้อบังคับของบริษัทในกรณีที่บุคคลผู้ได้รับการเสนอชื่อเป็นกรรมการมีจำนวนไม่เกินกว่า
จำนวนกรรมการที่จะพึงมีได้ในการเลือกตั้งครั้งนั้น ให้ที่ประชุมผู้ถือหุ้นเลือกตั้งกรรมการทั้งชุด
และกรณีที่มี บุคคลได้รับการเสนอชื่อเป็นกรรมการมีจำนวนเกินกว่าจำนวนกรรมการที่พึงมี
ให้ผู้ถือหุ้นเลือกตั้งกรรมการเป็น รายบุคคล ทั้งนี้
ในที่ประชุมได้เปิดโอกาสให้ผู้ถือหุ้นสามารถเสนอชื่อบุคคลให้เข้ารับการเลือกตั้งได้อย่างเป็น อิสระ

7. ในการประชุมได้เปิดโอกาสให้ผู้ถือหุ้นแสดงความคิดเห็นข้อเสนอแนะ
หรือตั้งคำถามในวาระต่างๆ อย่างอิสระ ก่อนการลงมติในวาระใดๆ ในการประชุมผู้ถือหุ้น
เพื่อให้ผู้ถือหุ้นได้รับทราบข้อมูลรายละเอียดในเรื่องดังกล่าว อย่างเพียงพอ ทั้งนี้
ในวาระที่ผู้ถือหุ้นมีข้อสงสัย ข้อซักถาม ก็ได้จัดเตรียมบุคลากรที่เกี่ยวข้องเป็นผู้ให้คำตอบ
ภายใต้ความรับผิดชอบของคณะกรรมการบริษัท

8. ในแต่ละวาระการประชุมผู้ถือหุ้น ผู้ถือหุ้นสามารถขอให้มีการลงคะแนนเสียงด้วยวิธีลับได้
หากมีผู้ถือหุ้นหนึ่งคน ร้องขอ และมีผู้ถือหุ้นรายอื่นอีก 5 คนรับรอง
เพื่อให้ที่ประชุมผู้ถือหุ้นมีมติอนุมัติด้วยคะแนนเสียงข้างมากให้ ลงคะแนนด้วยวิธีลับ

9.
กำหนดให้มีวาระเกี่ยวกับค่าตอบแทนของกรรมการเพื่อชี้แจงให้ผู้ถือหุ้นได้ทราบจำนวนและประเภทของ
ค่าตอบแทนที่กรรมการแต่ละคนได้รับ โดยแบ่งเป็นเบี้ยประชุม
และโบนัสกรรมการบริษัทซึ่งได้มีการชี้แจงอย่าง ละเอียดไว้ในหน้า 88-91

การปฏิบัติต่อผู้ถือหุ้นอย่างเท่าเทียมกัน

การสร้างความเท่าเทียมกันให้เกิดขึ้นกับผู้ถือหุ้นทุกรายทุกกลุ่มไม่ว่าจะเป็นผู้ถือหุ้นรายใหญ่
ผู้ถือหุ้นส่วนน้อย นักลงทุนสถาบัน หรือผู้ถือหุ้นต่างชาติ
เป็นเรื่องท้าทายที่เอสซีจีคำนึงถึงและพยายามสร้างเครื่องมือที่ช่วยให้เกิดความเท่าเทียมกันอย่างแท้จริงโดยเฉพาะกับผู้ถือหุ้นส่วนน้อย
ดังนี้

การกำหนดให้กรรมการอิสระ (Independent Directors) เป็นผู้มีหน้าที่ดูแลผู้ถือหุ้นส่วนน้อย

ผู้ถือหุ้นส่วนน้อยสามารถเสนอแนะ แสดงความคิดเห็นหรือร้องเรียนไปยังกรรมการอิสระผ่านอีเมล์
ind_dir@scg.co.th ซึ่งกรรมการอิสระจะเป็นผู้พิจารณาดำเนินการให้เหมาะสมในแต่ละเรื่อง
เช่นหากเป็นข้อร้องเรียน
กรรมการอิสระจะดำเนินการตรวจสอบข้อเท็จจริงและหาวิธีการเยียวยาที่เหมาะสม
หรือกรณีเป็นข้อเสนอแนะที่กรรมการอิสระพิจารณาแล้วมีความเห็นว่าเป็นเรื่องสำคัญที่มีผลต่อผู้มีส่วนได้เสียโดยรวมหรือมีผลต่อการประกอบธุรกิจของเอสซีจี
กรรมการอิสระจะเสนอเรื่องดังกล่าวต่อที่ประชุมคณะกรรมการบริษัทเพื่อพิจารณากำหนดเป็นวาระการประชุมในการประชุมผู้ถือหุ้น

การดูแลการใช้ข้อมูลภายใน

คณะกรรมการบริษัทได้กำหนดมาตรการป้องกันการใช้ข้อมูลภายในโดยมิชอบ (Insider Trading)
ของบุคคลที่เกี่ยวข้องซึ่งหมายถึงคณะกรรมการบริษัท ฝ่ายจัดการเอสซีจี
และพนักงานในหน่วยงานที่เกี่ยวข้องกับข้อมูล
(รวมทั้งคู่สมรสและบุตรที่ยังไม่บรรลุนิติภาวะของบุคคลดังกล่าว) ดังนี้

- ห้ามบุคคลที่เกี่ยวข้องซื้อขายหลักทรัพย์ของบริษัทภายใน 2
สัปดาห์ก่อนมีการเปิดเผยงบการเงินรายไตรมาสและ งบการเงินประจำปีและภายใน 24 ชั่วโมง
หลังการเปิดเผยงบการเงินดังกล่าว (Blackout Period)

- ในกรณีที่ทราบข้อมูลใดๆ ที่ยังไม่เปิดเผยซึ่งอาจมีผลกระทบต่อราคาหลักทรัพย์ของบริษัท
ต้องไม่ซื้อขายหลักทรัพย์ของ บริษัทจนกว่าจะพ้นระยะเวลา 24 ชั่วโมง
นับแต่ได้มีการเปิดเผยข้อมูลนั้นสู่สาธารณะทั้งหมดแล้ว

การป้องกันความขัดแย้งทางผลประโยชน์

คณะกรรมการบริษัทได้กำหนดนโยบายและการดำเนินการต่างๆ ดังนี้

- เอสซีจีมีโครงสร้างการถือหุ้นที่ชัดเจน โปร่งใส ไม่มีการถือหุ้นไขว้กับผู้ถือหุ้นรายใหญ่
จึงไม่ทำให้เกิดความขัดแย้งทาง ผลประโยชน์
หรือถ่ายเทผลประโยชน์ให้แก่ฝ่ายใดฝ่ายหนึ่งโดยได้เปิดเผยโครงสร้างการถือหุ้นของบริษัท
และบริษัทย่อย ไว้ในรายงานประจำปีอย่างละเอียด
รวมถึงการเปิดเผยการถือหลักทรัพย์ของคณะกรรมการบริษัทอย่างครบถ้วน

- มีการแบ่งแยกหน้าที่ความรับผิดชอบอย่างชัดเจนระหว่างคณะกรรมการบริษัท ฝ่ายบริหาร
และผู้ถือหุ้น จึงทำให้ปราศจาก การก้าวก่ายหน้าที่ความรับผิดชอบ
ในกรณีที่กรรมการบริษัทหรือผู้บริหารคนใดคนหนึ่งมีส่วนได้เสียกับผลประโยชน์ใน
เรื่องที่กำลังพิจารณา ผู้ที่มีส่วนได้เสียนั้นก็จะไม่เข้าร่วมประชุม หรืองดออกเสียง
เพื่อให้การตัดสินใจของคณะกรรมการ บริษัท
และผู้บริหารเป็นไปอย่างยุติธรรมเพื่อประโยชน์ของผู้ถือหุ้นอย่างแท้จริง

- การกำหนดนโยบายการกำกับดูแลและการใช้ข้อมูลภายในไว้ในอำนาจดำเนินการ
และข้อบังคับพนักงานอย่างเป็น ลายลักษณ์อักษร โดยมีบทกำหนดโทษชัดเจน
กรณีที่ผู้บริหารหรือพนักงานนำข้อมูลภายในไปเปิดเผยต่อสาธารณะหรือ นำไปใช้ประโยชน์ส่วนตน

บทบาทของผู้มีส่วนได้เสีย

เอสซีจีดำเนินธุรกิจโดยยึดมั่นในความรับผิดชอบต่อผู้มีส่วนเกี่ยวข้องทุกฝ่ายเพื่อประโยชน์ร่วมกันอย่างยั่งยืน
โดยคณะกรรมการบริษัทได้กำกับดูแลให้มีระบบการบริหารจัดการที่เชื่อมั่นได้ว่าสามารถรับรู้สิทธิของผู้มีส่วนได้เสียต่างๆ
ทั้งที่ได้กำหนดไว้ในกฎหมาย
และที่ได้กำหนดแนวทางไว้เป็นลายลักษณ์อักษรอย่างชัดเจนในหลักบรรษัทภิบาลและจรรยาบรรณเอสซีจี
รวมทั้งรับผิดชอบดูแลให้มั่นใจได้ว่าสิทธิดังกล่าวได้รับการคุ้มครองและปฏิบัติด้วยความเสมอภาคอย่างเคร่งครัด
ทั้งผู้ถือหุ้นพนักงาน ผู้ใช้สินค้าและบริการ และผู้มีความสัมพันธ์ทางธุรกิจ ดังนี้

ผู้ถือหุ้น นอกจากสิทธิขั้นพื้นฐาน สิทธิที่กำหนดไว้ในกฎหมาย ข้อบังคับบริษัท เช่น
สิทธิในการขอตรวจสอบจำนวนหุ้น
สิทธิในการได้รับใบหุ้นสิทธิในการเข้าประชุมผู้ถือหุ้นและออกเสียงลงคะแนน
สิทธิในการแสดงความคิดเห็นอย่างอิสระในที่ประชุมผู้ถือหุ้น
รวมถึงสิทธิที่จะได้รับผลตอบแทนอย่างเป็นธรรมแล้ว
ยังได้ให้สิทธิผู้ถือหุ้นในการเสนอแนะข้อคิดเห็นต่างๆ
เกี่ยวกับการดำเนินธุรกิจของบริษัทในฐานะเจ้าของบริษัทผ่านกรรมการอิสระ โดยทุกๆ
ข้อคิดเห็นจะได้รับการกลั่นกรองเพื่อเสนอต่อคณะกรรมการบริษัทต่อไป

พนักงาน เอสซีจีให้ความสำคัญกับพนักงานโดยถือว่าเป็นทรัพยากรที่มีค่า
และมุ่งมั่นที่จะให้พนักงานทุกคนมีความภาคภูมิใจและเชื่อมั่นในองค์กร
ในปีที่ผ่านมาเอสซีจีได้จัดทำโครงการต่างๆ เพื่อสนับสนุน
และเสริมสร้างบรรยากาศการทำงานร่วมกันเพื่อสร้างสรรค์สิ่งใหม่ๆ
เสริมศักยภาพของพนักงานให้พร้อมสำหรับการปฏิบัติงานในต่างประเทศ
และรับมือกับสภาวะเศรษฐกิจที่ผันผวน นอกจากนี้
ยังให้ความสำคัญกับการรักษาสุขภาพความปลอดภัยและสภาพแวดล้อมในการทำงาน
รวมถึงค่าตอบแทนของพนักงาน

ลูกค้า เอสซีจีมีความมุ่งมั่นที่จะให้ผู้ใช้สินค้าและบริการได้รับประโยชน์สูงสุดทั้งด้านคุณภาพและราคา
และมุ่งหมายที่จะพัฒนาและรักษาสัมพันธภาพที่ยั่งยืน
รวมทั้งจัดให้มีหน่วยงานรับผิดชอบในการให้ข้อเสนอแนะในสินค้าคำปรึกษา วิธีการแก้ปัญหา
และรับข้อร้องเรียน เพื่อให้ลูกค้าได้รับความพึงพอใจสูงสุดในสินค้าและบริการ

คู่ค้า เอสซีจีปฏิบัติตามกรอบการแข่งขันทางการค้าที่สุจริตโดยยึดถือการปฏิบัติตามสัญญา
จรรยาบรรณเอสซีจี และคำมั่นที่ให้ไว้กับคู่ค้าอย่างเคร่งครัด
และมีนโยบายในการส่งมอบสินค้าตามคุณภาพและตรงตามกำหนดเวลา

คู่แข่งทางการค้า
เอสซีจีปฏิบัติตามกรอบการแข่งขันทางการค้าที่สุจริตโดยยึดมั่นในการดำเนินธุรกิจด้วยความเป็นธรรม
ภายใต้กรอบของกฎหมายและจรรยาบรรณ เอสซีจี โดยในปีที่ผ่านมาบริษัทไม่มีข้อพิพาทใดๆ
ในเรื่องที่เกี่ยวกับคู่แข่งทางการค้า

เจ้าหนี้ เอสซีจีได้ปฏิบัติตามเงื่อนไขการกู้ยืมเงินตามข้อตกลง และหน้าที่ที่พึงมีต่อเจ้าหนี้ เช่น
เจ้าหนี้ทางธุรกิจ และผู้ฝากเงิน นอกจากนี้ บริษัทยังจัดให้มีโครงการต่างๆ
เพื่อสร้างความสัมพันธ์กับเจ้าหนี้ เช่น กิจกรรมหุ้นกู้สัมพันธ์

ด้านสังคม
มุ่งสนับสนุนกิจกรรมเพื่อพัฒนาคุณภาพชีวิตและเสริมสร้างประโยชน์สุขของชุมชนและสังคมที่เอสซีจีเข้าไปดำเนินธุรกิจทั้งในประเทศไทยและอาเซียน
ด้วยการสร้างสรรค์กิจกรรมเพื่อสังคมในด้านต่างๆ อย่างต่อเนื่องตลอดมา
โดยเฉพาะอย่างยิ่งการพัฒนาศักยภาพของเยาวชน ทั้งด้านการศึกษา วิทยาศาสตร์ เทคโนโลยี กีฬา
และศิลปะรวมทั้งมอบเงินสนับสนุนกิจกรรมสาธารณประโยชน์อย่างสม่ำเสมอ
เอสซีจีเชื่อมั่นว่าความสำเร็จอย่างยั่งยืนของบริษัทขึ้นอยู่กับความรับผิดชอบต่อผลการดำเนินงาน
รวมทั้งการให้ความสำคัญต่อความต้องการของชุมชนทั้งในเรื่องที่เกี่ยวกับเศรษฐกิจ สังคม
สิ่งแวดล้อม อาชีวอนามัยความปลอดภัย และวัฒนธรรมประเพณี นอกจากนี้
ยังส่งเสริมให้พนักงานและผู้เกี่ยวข้องมีส่วนร่วมในการปฏิบัติตนเป็นพลเมืองดีที่ทำประโยชน์ให้กับชุมชนและสังคม
เพื่อให้เติบโตเคียงคู่กันไปอย่างยั่งยืน

ด้านสิ่งแวดล้อม
เอสซีจีมุ่งมั่นที่จะดูแลรักษาสภาพแวดล้อมและอนุรักษ์ทรัพยากรธรรมชาติเพื่อให้เกิดความสมดุลของระบบนิเวศอย่างยั่งยืน
โดยออกแบบและปรับปรุงกระบวนการผลิต เครื่องจักร
เทคโนโลยีรวมทั้งพัฒนาสินค้าและบริการที่เป็นมิตรต่อสิ่งแวดล้อม
ตลอดจนใส่ใจอนุรักษ์สิ่งแวดล้อมอย่างจริงจังตามแนวทาง 3R (Reuse, Reduce/Recycle,
Replenish)
มีการจัดทำแผนการอนุรักษ์สิ่งแวดล้อมที่ชัดเจนและมีระบบติดตามประเมินผลอย่างสม่ำเสมอ
นอกจากนี้ ยังมุ่งดูแลรักษาสิ่งแวดล้อม เพื่ออยู่ร่วมกับชุมชนอย่างยั่งยืน โครงการที่สำคัญคือ “เอสซีจี
รักษ์น้ำเพื่ออนาคต” ที่มีวัตถุประสงค์เพื่อช่วยแก้ปัญหาน้ำขาดน้ำเกิน และน้ำเสีย
รวมทั้งบรรเทาภาวะโลกร้อน จนถึงปัจจุบัน เอสซีจีสามารถสร้างฝายชะลอน้ำได้มากกว่า 10,000
ฝาย

ทั้งนี้ สามารถติดตามข้อมูลเกี่ยวกับกิจกรรมของเอสซีจี ด้านสังคมสิ่งแวดล้อม และความปลอดภัย
ได้จากรายงานการพัฒนาอย่างยั่งยืนที่เอสซีจีจัดทำเพื่อเผยแพร่ตั้งแต่ปี 2544 ได้ที่
www.scg.co.th

การเปิดเผยข้อมูลและความโปร่งใส

เอสซีจีให้ความสำคัญกับเรื่องการเปิดเผยสารสนเทศเนื่องจากเป็นเรื่องที่มีผลกระทบต่อการตัดสินใจของผู้ลงทุนและผู้มีส่วนได้เสีย
จึงมีความจำเป็นที่ต้องมีการควบคุม และกำหนดมาตรการในการเปิดเผยสารสนเทศ
ทั้งที่เป็นสารสนเทศทางการเงินและที่ไม่ใช่ทางการเงินให้ถูกต้องตามที่กฎหมายกำหนด
โดยมีสาระสำคัญครบถ้วน เพียงพอ เชื่อถือได้และทันเวลา ทั้งภาษาไทยและภาษาอังกฤษ
โดยเปิดเผยข้อมูลสารสนเทศผ่านระบบ SET Community Portal ของ ตลท.
และเว็บไซต์ของเอสซีจี

เอสซีจียึดถือปฏิบัติตามกฎหมาย กฎเกณฑ์ ข้อบังคับต่างๆ
ที่กำหนดโดยสำนักงานคณะกรรมการกำกับหลักทรัพย์ (ก.ล.ต.) ตลท.
และหน่วยงานอื่นของรัฐอย่างเคร่งครัด และติดตามการแก้ไขเปลี่ยนแปลงอยู่อย่างสม่ำเสมอ
เพื่อให้มั่นใจได้ว่ากฎหมาย กฎเกณฑ์ข้อบังคับที่เอสซีจีถือปฏิบัตินั้นมีความถูกต้อง
และเป็นหลักประกันให้ผู้ถือหุ้นเชื่อมั่นในการดำเนินธุรกิจที่โปร่งใส ถูกต้อง ตรงไปตรงมา เช่น

  1. เปิดเผยข้อมูลการเงินและข้อมูลที่มิใช่ข้อมูลการเงินอย่างถูกต้องครบถ้วน ทันเวลา

  2.
  จัดทำรายงานความรับผิดชอบของคณะกรรมการต่อรายงานทางการเงินและแสดงไว้คู่กับรายงานผู้สอบบัญชีใน
  รายงานประจำปี

  3.
  กำหนดให้กรรมการและผู้บริหารต้องเปิดเผยข้อมูลเกี่ยวกับส่วนได้เสียของตนและผู้เกี่ยวข้องในกรณีที่มีส่วนได้
  เสียเกี่ยวข้องกับบริษัท

  4. เปิดเผยวิธีการสรรหากรรมการ และวิธีการประเมินการปฏิบัติงานของคณะกรรมการ

  5. เปิดเผยข้อมูลการปฏิบัติหน้าที่ในคณะกรรมการชุดย่อย
  จำนวนครั้งการเข้าประชุมเป็นรายบุคคล

  6. เปิดเผยโครงสร้างการดำเนินงานและการลงทุนในบริษัทย่อยและบริษัทร่วม อย่างชัดเจน

  7.
  เปิดเผยข้อมูลค่าตอบแทนที่กรรมการแต่ละคนได้รับจากการเป็นกรรมการในคณะกรรมการชุดย่อยเป็นรายบุคคล

  8. เปิดเผยนโยบายการจ่ายค่าตอบแทนแก่กรรมการและผู้บริหารระดับสูงรวมทั้งรูปแบบ ลักษณะ
  และจำนวน
  ค่าตอบแทนที่กรรมการแต่ละคนได้รับจากการเป็นกรรมการในคณะอนุกรรมการชุดต่างๆ

  9. เปิดเผยนโยบายการดูแลสิ่งแวดล้อมและสังคมและผลการปฏิบัติตามนโยบาย

  10. รายงานนโยบายการกำกับดูแลกิจการและผลการปฏิบัติงานตามนโยบาย

นอกจากนี้ ในปี 2551
คณะกรรมการบริษัทได้จัดทำแนวปฏิบัติเรื่องการเปิดเผยข้อมูลที่เกี่ยวข้องกับเอสซีจีเพื่อเป็นการจัดระเบียบการเปิดเผยข้อมูลของเอสซีจีให้เป็นระบบ
และป้องกันความเสียหายที่อาจเกิดขึ้นจากการเปิดเผยข้อมูลอย่างไม่ถูกต้อง รวมทั้งเพื่อให้ผู้ถือหุ้น
นักลงทุน สาธารณชน หรือผู้มีส่วนได้เสียต่างๆ มั่นใจได้ว่าการเปิดเผยข้อมูลของเอสซีจี
มีความถูกต้องชัดเจน สอดคล้องกับกฎหมาย และเป็นไปอย่างเท่าเทียมกัน
โดยได้รวบรวมแนวปฏิบัติของเอสซีจีที่มีอยู่เดิมมาเรียบเรียงเป็นลายลักษณ์อักษร
และจัดทำเป็นนโยบายการเปิดเผยข้อมูล (Disclosure Policy)
โดยได้กำหนดให้มีบุคคลที่มีสิทธิเปิดเผยข้อมูลสำคัญที่ยังไม่ได้เปิดเผยสู่สาธารณชน
กำหนดแนวปฏิบัติในการเปิดเผยข้อมูลประเภทต่างๆ สู่สาธารณชน
และกำหนดช่วงเวลาที่ต้องใช้ความระมัดระวังเป็นพิเศษก่อนกำหนดเวลาที่จะเปิดเผยข้อมูลสำคัญออกสู่สาธารณชน
ซึ่งรายละเอียดของแนวปฏิบัติได้เผยแพร่ให้ผู้มีส่วนได้เสีย
และบุคคลทั่วไปทราบในเว็บไซต์ของเอสซีจี

เอสซีจีได้จัดตั้งหน่วยงานนักลงทุนสัมพันธ์ทำหน้าที่ติดต่อสื่อสารกับนักลงทุนสถาบัน ผู้ถือหุ้น
รวมทั้งนักวิเคราะห์และหน่วยงานภาครัฐที่เกี่ยวข้อง อย่างเท่าเทียมและเป็นธรรม
โดยหากผู้ถือหุ้นต้องการข้อมูลเพิ่มเติม สามารถติดต่อโดยตรงที่หน่วยงานนักลงทุนสัมพันธ์

ความรับผิดชอบของคณะกรรมการ โครงสร้าง และคณะอนุกรรมการชุดต่างๆ

โครงสร้างคณะกรรมการ

คณะกรรมการบริษัทประกอบด้วยบุคคลซึ่งมีความรู้ความสามารถเป็นที่ยอมรับในระดับประเทศ
โดยเป็นผู้มีบทบาทสำคัญในการกำหนดนโยบายของบริษัทโดยร่วมกับผู้บริหารระดับสูงวางแผนการดำเนินงานทั้งระยะสั้น
ระยะยาว ตลอดจนกำหนดนโยบายการเงิน การบริหารความเสี่ยง และภาพรวมขององค์กร
มีบทบาทสำคัญในการกำกับดูแล ตรวจสอบ และประเมินผลการดำเนินงานของเอสซีจี
และผลการปฏิบัติงานของผู้บริหารระดับสูงให้เป็นไปตามแผนที่วางไว้อย่างเป็นอิสระ

ปัจจุบันคณะกรรมการบริษัทมีจำนวน 12 คน ประกอบด้วยกรรมการบริษัทที่ไม่เป็นผู้บริหารจำนวน 11
คน และกรรมการบริษัทที่เป็นผู้บริหารจำนวน 1 คน คือ กรรมการผู้จัดการใหญ่
และมีกรรมการที่มีคุณสมบัติเป็นอิสระตามหลักเกณฑ์ของ ก.ล.ต. และหลักเกณฑ์ที่บริษัทกำหนด
จำนวน 5 คน นอกจากนี้ กรรมการผู้จัดการใหญ่และกรรมการอิสระทั้ง 5 คน
ไม่มีส่วนเกี่ยวข้องกับผู้ถือหุ้นรายใหญ่รายใดรายหนึ่ง

นอกจากนี้ คณะกรรมการบริษัทยังได้แต่งตั้งคณะอนุกรรมการชุดต่างๆ ได้แก่ คณะกรรมการตรวจสอบ
คณะกรรมการบรรษัทภิบาลและสรรหา และคณะกรรมการพิจารณาผลตอบแทน
เพื่อปฏิบัติหน้าที่เฉพาะเรื่องและเสนอเรื่องให้คณะกรรมการบริษัทพิจารณาหรือรับทราบ

คณะกรรมการตรวจสอบ ประกอบด้วยกรรมการบริษัทที่เป็นกรรมการอิสระ จำนวน 4 คน
โดยกรรมการตรวจสอบทุกคนมีความรู้ความเข้าใจ
และมีประสบการณ์การทำงานด้านบัญชีหรือการเงินซึ่งเป็นที่ยอมรับ
โดยมีกรรมการอย่างน้อยหนึ่งคนเป็นผู้ที่มีความรู้และประสบการณ์เพียงพอที่จะทำหน้าที่ในการสอบทานความน่าเชื่อถือของงบการเงินได้
โดยทำหน้าที่สอบทานการดำเนินงานให้ถูกต้องตามนโยบายและระเบียบข้อบังคับ ตลอดจนกฎหมาย
ระเบียบปฏิบัติและข้อกำหนดของหน่วยงานกำกับดูแล
ส่งเสริมให้พัฒนาระบบรายงานทางการเงินและบัญชีให้เป็นไปตามมาตรฐานสากล
รวมทั้งสอบทานให้มีระบบการควบคุมภายใน ระบบตรวจสอบภายใน
และระบบบริหารความเสี่ยงที่รัดกุม เหมาะสม ทันสมัย และมีประสิทธิภาพ

คณะกรรมการตรวจสอบปฏิบัติหน้าที่และแสดงความคิดเห็นได้อย่างอิสระ
โดยมีหน่วยงานตรวจสอบภายในรายงานตรงต่อคณะกรรมการตรวจสอบเป็นหน่วยปฏิบัติ
รวมทั้งมีการปรึกษาหารือกับผู้สอบบัญชีที่ปรึกษา และผู้เชี่ยวชาญด้านกฎหมายและบัญชีเป็นประจำ
โดยคณะกรรมการตรวจสอบจะมีการประชุมร่วมกับผู้สอบบัญชีโดยไม่มีฝ่ายจัดการเข้าประชุมอย่างน้อยปีละ
1 ครั้ง เพื่อขอความเห็นจากผู้สอบบัญชีในเรื่องต่างๆ นอกจากนี้
คณะกรรมการตรวจสอบยังมีที่ปรึกษาภายนอกที่เป็นอิสระ โดยบริษัทเป็นผู้ออกค่าใช้จ่ายทั้งหมด

คณะกรรมการบรรษัทภิบาลและสรรหา ประกอบด้วยกรรมการบริษัทจำนวน 5 คน
โดยกรรมการทุกคนไม่เป็นผู้บริหาร
และประธานกรรมการบรรษัทภิบาลและสรรหาเป็นกรรมการอิสระ ทำหน้าที่เสนอ ทบทวน
กำกับดูแลงานด้านบรรษัทภิบาล
พิจารณาสรรหาผู้ที่สมควรได้รับแต่งตั้งเป็นกรรมการบริษัททดแทนกรรมการที่ครบรอบออกตามวาระหรือกรณีอื่นทบทวนระบบการประเมินผลการปฏิบัติงานของคณะกรรมการบริษัทและคณะอนุกรรมการชุดต่างๆ
และทำแผนการสืบทอดตำแหน่งกรรมการผู้จัดการใหญ่

คณะกรรมการพิจารณาผลตอบแทน ประกอบด้วยกรรมการบริษัทจำนวน 3 คน
ทำหน้าที่ศึกษาพิจารณาติดตามความเปลี่ยนแปลงและแนวโน้มในเรื่องผลตอบแทนของคณะกรรมการบริษัท
รวมทั้งผู้บริหารเอสซีจี
เพื่อเสนอเป็นนโยบายค่าตอบแทนที่สามารถจูงใจในการบริหารกิจการของบริษัทให้เจริญก้าวหน้า
ตลอดจนสามารถรักษาคนเก่งและดีให้คงอยู่กับองค์กร

ทั้งนี้ คณะอนุกรรมการแต่ละคณะนั้น
มีสิทธิหน้าที่ตามที่ได้กำหนดไว้ในข้อบังคับของคณะกรรมการแต่ละชุด
และมีการประเมินผลการปฏิบัติงานและทบทวนผลการปฏิบัติหน้าที่ของคณะอนุกรรมการเป็นประจำทุกปี
อย่างน้อยปีละ 1 ครั้ง
นอกจากนี้คณะกรรมการบริษัทอาจแต่งตั้งคณะอนุกรรมการเฉพาะเรื่องชุดอื่นๆตามความเหมาะสมตามสถานการณ์ที่เปลี่ยนแปลง

การแบ่งแยกบทบาทหน้าที่ระหว่างคณะกรรมการบริษัทกับฝ่ายจัดการ

เอสซีจีได้แบ่งแยกบทบาทหน้าที่ความรับผิดชอบระหว่างคณะกรรมการบริษัท กับฝ่ายจัดการของเอสซีจี
อย่างชัดเจน
โดยกรรมการบริษัททำหน้าที่ในการกำหนดนโยบายและกำกับดูแลการดำเนินงานของฝ่ายจัดการของเอสซีจีในระดับนโยบาย
ขณะที่ฝ่ายจัดการของเอสซีจีทำหน้าที่บริหารงานในด้านต่างๆ ให้เป็นไปตามนโยบายที่กำหนด ดังนั้น
ประธานกรรมการบริษัท และกรรมการผู้จัดการใหญ่จึงเป็นบุคคลคนละคนกัน
โดยทั้งสองตำแหน่งต้องผ่านการคัดเลือกจากคณะกรรมการบริษัทเพื่อให้ได้บุคคลที่มีความเหมาะสมที่สุด
นอกจากนี้
คณะกรรมการบริษัทยังเป็นผู้กำหนดแผนการสืบทอดตำแหน่งของผู้บริหารระดับสูงโดยจะมีการทบทวนแผนดังกล่าวเป็นประจำทุกปี

ประธานกรรมการ ไม่ได้เป็นกรรมการที่เป็นผู้บริหาร และไม่มีส่วนร่วมในการบริหารงานของเอสซีจี
ตลอดจนไม่ได้มีอำนาจลงนามผูกพันบริษัท
เพื่อให้แบ่งแยกหน้าที่ระหว่างการกำกับดูแลเชิงนโยบายในภาพรวมของบริษัทกับการบริหารงานได้อย่างชัดเจน

ผู้บริหารระดับสูงของเอสซีจี มีจำนวน 8 คน ได้แก่ กรรมการผู้จัดการใหญ่เอสซีจี
ผู้ช่วยผู้จัดการใหญ่เอสซีจี และกรรมการผู้จัดการใหญ่ในกลุ่มธุรกิจของเอสซีจี ได้แก่ เอสซีจี
เคมิคอลส์ เอสซีจี เปเปอร์ เอสซีจี ซิเมนต์ เอสซีจี ผลิตภัณฑ์ก่อสร้าง เอสซีจี ดิสทริบิวชั่น
และเอสซีจี การลงทุน ซึ่งรายงานตรงต่อกรรมการผู้จัดการใหญ่เอสซีจี ทั้งนี้ ผู้บริหารระดับสูงทั้ง 8
คนนี้ จะได้รับมอบหมายอำนาจหน้าที่ให้ดำเนินงานภายใต้นโยบายต่างๆ ที่กำหนดไว้
รับผิดชอบผลการดำเนินงานโดยรวม
ควบคุมค่าใช้จ่ายและงบลงทุนตามขอบเขตที่คณะกรรมการอนุมัติในแผนงานประจำปี
ดำเนินการตามนโยบายด้านบุคคล แก้ไขปัญหาหรือความขัดแย้งที่มีผลกระทบต่อองค์กร
และดำรงไว้ซึ่งการสื่อสารที่มีประสิทธิภาพต่อผู้มีส่วนเกี่ยวข้อง

การประชุมของคณะกรรมการบริษัท

กรรมการบริษัทต้องเข้าร่วมประชุมคณะกรรมการบริษัทอย่างสม่ำเสมอเพื่อรับทราบและร่วมกันตัดสินใจในการดำเนินธุรกิจของบริษัท
โดยมีการจัดประชุมอย่างน้อยปีละ 8 ครั้ง
แต่ละครั้งจะมีการกำหนดวาระการประชุมล่วงหน้าไว้ชัดเจนและอาจมีการประชุมครั้งพิเศษเพิ่มเติมเพื่อพิจารณาเรื่องที่มีความสำคัญเร่งด่วน

ในการประชุม
ประธานกรรมการบริษัทและกรรมการผู้จัดการใหญ่เป็นผู้ร่วมกันกำหนดวาระการประชุมและพิจารณาเรื่องเข้าวาระการประชุมคณะกรรมการบริษัท
โดยเปิดโอกาสให้กรรมการแต่ละคนสามารถเสนอเรื่องต่างๆ
เพื่อเข้ารับการพิจารณาเป็นวาระการประชุมได้

ในปี 2551 ได้มีการประชุมคณะกรรมการจำนวน 10 ครั้ง
โดยเป็นการประชุมที่กำหนดไว้ล่วงหน้าทั้งปี 8 ครั้ง และครั้งพิเศษ 2 ครั้งทั้งนี้
ในการประชุมแต่ละครั้งได้มีการจัดส่งเอกสารประกอบวาระการประชุมในแต่ละวาระส่งให้กับกรรมการบริษัทแต่ละคนล่วงหน้าเพื่อให้มีเวลาพอเพียงที่จะศึกษาข้อมูล
นอกจากนี้ ในการพิจารณาเรื่องต่างๆ ประธานกรรมการบริษัท
ซึ่งทำหน้าที่ประธานในที่ประชุมได้เปิดโอกาสให้กรรมการแสดงความคิดเห็นได้อย่างอิสระ
และในการลงมติในที่ประชุมคณะกรรมการบริษัทให้ถือมติของเสียงข้างมาก
โดยให้กรรมการคนหนึ่งมีหนึ่งเสียง
และกรรมการที่มีส่วนได้เสียจะไม่เข้าร่วมประชุมและ/หรือไม่ใช้สิทธิออกเสียงลงคะแนนในเรื่องนั้น
หากคะแนนเสียงเท่ากันประธานในที่ประชุมจะออกเสียงเพิ่มขึ้นอีกหนึ่งเสียงเป็นเสียงชี้ขาด

ในการประชุมคณะกรรมการบริษัท ฝ่ายจัดการเอสซีจี
ได้เข้าร่วมประชุมด้วยเพื่อให้ข้อมูลที่เป็นประโยชน์และรับทราบนโยบายโดยตรงเพื่อให้สามารถนำไปปฏิบัติอย่างมีประสิทธิภาพ
เว้นแต่ในบางวาระที่ประชุมเฉพาะคณะกรรมการบริษัท
หรือเฉพาะคณะกรรมการบริษัทที่ไม่เป็นผู้บริหารทั้งนี้ เพื่อความเป็นอิสระในการพิจารณาเรื่องต่างๆ

นอกจากนี้
คณะกรรมการบริษัทให้ความสำคัญในเรื่องการจัดการเกี่ยวกับความขัดแย้งในด้านผลประโยชน์ของผู้เกี่ยวข้องอย่างรอบคอบเป็นธรรม
และโปร่งใส รวมทั้งมีการเปิดเผยข้อมูลในเรื่องดังกล่าวอย่างครบถ้วน
ในกรณีที่กรรมการบริษัทคนหนึ่งคนใดมีส่วนได้เสียกับผลประโยชน์เกี่ยวกับเรื่องที่มีการพิจารณา
กรรมการที่มีส่วนได้เสียจะไม่มีส่วนร่วมในการตัดสินใจในเรื่องนั้น

เมื่อสิ้นสุดการประชุม
เลขานุการบริษัทเป็นผู้มีหน้าที่จัดทำรายงานการประชุมเสนอให้ที่ประชุมคณะกรรมการบริษัทรับรองในวาระแรกของการประชุมครั้งถัดไป
และให้ประธานกรรมการบริษัทลงลายมือชื่อรับรองความถูกต้อง ทั้งนี้
กรรมการบริษัทสามารถแสดงความคิดเห็น
ขอแก้ไขเพิ่มเติมรายงานการประชุมให้มีความละเอียดถูกต้องมากที่สุดได้

รายงานการประชุมที่ที่ประชุมรับรองแล้วจะถูกจัดเก็บอย่างเป็นระบบในรูปแบบของเอกสารชั้นความลับของบริษัท
ณ
สำนักงานเลขานุการบริษัทและจัดเก็บในรูปแบบเอกสารอิเล็กทรอนิกส์พร้อมกับเอกสารแนบประกอบวาระการประชุมต่างๆ
เพื่อสะดวกในการสืบค้นอ้างอิง

เลขานุการคณะกรรมการและเลขานุการบริษัท

เลขานุการคณะกรรมการ

คณะกรรมการบริษัทได้มีมติแต่งตั้งนายวรพล เจนนภา เป็นเลขานุการคณะกรรมการ
เพื่อทำหน้าที่เป็นที่ปรึกษาให้คำแนะนำแก่กรรมการในด้านการปฏิบัติตามกฎหมายเกี่ยวกับหน้าที่ความรับผิดชอบต่างๆ
ของกรรมการ
รวมทั้งร่วมจัดทำรายงานการประชุมคณะกรรมการบริษัทและเข้าร่วมประชุมคณะกรรมการบริษัททุกครั้ง
โดยเลขานุการคณะกรรมการที่คณะกรรมการแต่งตั้งขึ้นเป็นผู้ที่คณะกรรมการเห็นว่ามีความเหมาะสมเนื่องจากเป็นผู้ที่มีความรู้ความสามารถและประสบการณ์สูงที่จะช่วยให้คำแนะนำแก่กรรมการในการปฏิบัติตามกฎหมาย
ระเบียบ ข้อบังคับต่างๆ ตลอดจนบรรษัทภิบาลเอสซีจีได้อย่างถูกต้อง

เลขานุการบริษัท

คณะกรรมการได้มีมติแต่งตั้งนายอำนวย อภิชัยนันท์ เป็นเลขานุการบริษัท
เพื่อทำหน้าที่จัดการประชุมคณะกรรมการบริษัท คณะอนุกรรมการชุดต่างๆ และการประชุมผู้ถือหุ้น
รวมทั้งจัดทำรายงานการประชุมคณะกรรมการ รายงานการประชุมผู้ถือหุ้น
รายงานประจำปีตลอดจนจัดเก็บเอกสารตามที่กฎหมายกำหนด
โดยเลขานุการบริษัทที่คณะกรรมการแต่งตั้งขึ้นเป็นผู้ที่คณะกรรมการเห็นว่ามีความเหมาะสมมีความรู้ความสามารถในการบริหารงานเลขานุการบริษัท
และดำรงตำแหน่งเป็นผู้อำนวยการสำนักงานเลขานุการบริษัท
ซึ่งเป็นหน่วยงานที่สนับสนุนงานเลขานุการบริษัทให้เป็นไปตามกฎหมาย ระเบียบ ข้อบังคับต่างๆ
ตลอดจนรับผิดชอบดูแลงานด้านบรรษัทภิบาลเอสซีจี

ค่าตอบแทนกรรมการบริษัทและผู้บริหาร

เอสซีจีกำหนดค่าตอบแทนที่เหมาะสมแก่คณะกรรมการบริษัทและผู้บริหาร
โดยจะพิจารณาเปรียบเทียบกับการจ่ายค่าตอบแทนกรรมการของบริษัทชั้นนำใน ตลท.
และเปรียบเทียบกับในกลุ่มอุตสาหกรรมเดียวกันตลอดจนผลการดำเนินงานของเอสซีจี
และมีการเสนอขออนุมัติที่ประชุมผู้ถือหุ้น เพื่อจ่ายค่าตอบแทนให้แก่คณะกรรมการบริษัท
ส่วนค่าตอบแทนผู้บริหาร
คณะกรรมการบริษัทเป็นผู้พิจารณาจากหน้าที่ความรับผิดชอบผลการปฏิบัติงานของแต่ละคนประกอบกับผลการดำเนินงานในแต่ละธุรกิจ
นอกจากค่าตอบแทนตามปกติแล้ว
บริษัทยังจ่ายค่าตอบแทนพิเศษปลายปีให้แก่กรรมการบริษัทตามแนวทางที่ได้รับอนุมัติจากที่ประชุมผู้ถือหุ้นและจ่ายให้กับผู้บริหารโดยพิจารณาจากผลการปฏิบัติงาน
และผลการดำเนินงานในแต่ละธุรกิจ
ซึ่งวิธีการจ่ายค่าตอบแทนที่บริษัทปฏิบัติอยู่นี้สอดคล้องกับผลการปฏิบัติงานของพนักงาน
และสะท้อนถึงผลการดำเนินงานอย่างแท้จริง

สำหรับรายละเอียดเกี่ยวกับค่าตอบแทนกรรมการบริษัท
ในส่วนที่เป็นค่าตอบแทนรายเดือนและโบนัสซึ่งได้รับอนุมัติจากที่ประชุมผู้ถือหุ้นรวมทั้งค่าตอบแทนในฐานะอนุกรรมการเฉพาะเรื่องของปี
2551 บริษัทได้เปิดเผยจำนวนเงินรวมเป็นรายบุคคลในหน้า 88-91

การประเมินผลการปฏิบัติงานและการพัฒนาความรู้

การประเมินผลการปฏิบัติงานของกรรมการ

เพื่อเพิ่มประสิทธิภาพในการปฏิบัติงานของคณะกรรมการชุดต่างๆ
เอสซีจีจัดให้มีการประเมินผลการปฏิบัติงานของคณะกรรมการในแต่ละคณะปีละ 1 ครั้ง
โดยมีการประเมินเป็น 2 แบบ คือ กรรมการแต่ละคนประเมินตนเอง
และกรรมการประเมินผลการปฏิบัติงานของคณะกรรมการชุดนั้นๆ โดยรวม
ซึ่งผลการประเมินนั้นคณะกรรมการบริษัทได้วิเคราะห์และหาข้อสรุปเพื่อกำหนดมาตรการในการปรับปรุงประสิทธิภาพการทำงานของคณะกรรมการต่อไป

เอสซีจีได้จัดทำคู่มือกรรมการบริษัท โดยได้รวบรวมสรุปกฎหมายกฎเกณฑ์
ข้อบังคับที่เกี่ยวข้องกับกรรมการบริษัท เพื่อให้กรรมการสามารถรับทราบสรุปภาพรวม บทบาทหน้าที่
หลักการ และแนวปฏิบัติในตำแหน่งหน้าที่กรรมการทั้งหมด
แจกให้กับกรรมการบริษัทและกรรมการที่เข้าใหม่เพื่อเป็นข้อมูลเบื้องต้น

ในกรณีที่มีกรรมการเข้าใหม่
เอสซีจีได้กำหนดแนวปฏิบัติเกี่ยวกับการเตรียมความพร้อมในการปฏิบัติหน้าที่กรรมการบริษัท
(Director Induction Program)
เพื่อให้กรรมการที่เข้ารับตำแหน่งสามารถปฏิบัติหน้าที่ได้อย่างเร็วที่สุด
โดยมีเลขานุการคณะกรรมการและเลขานุการบริษัทเป็นผู้ประสานงานในเรื่องต่างๆ 3 ด้าน ดังนี้

  1.
  รวบรวมข้อมูลที่จำเป็นเกี่ยวกับกรรมการเพื่อประโยชน์ในการตรวจสอบดูแลให้มีการปฏิบัติตามกฎหมายใน
  เรื่องที่เกี่ยวข้องกับกรรมการ

2. จัดส่งข้อมูลที่สำคัญและจำเป็นในการปฏิบัติหน้าที่เกี่ยวกับกรรมการบริษัท
เพื่อให้กรรมการมีข้อมูลอ้างอิง และสามารถสืบค้นได้ในเบื้องต้น

3. จัดให้มีการพบปะหารือกับประธานกรรมการ กรรมการฝ่ายจัดการเอสซีจี
หรือผู้อำนวยการฝ่ายต่างๆ เพื่อ
รับทราบและสอบถามข้อมูลเชิงลึกเกี่ยวกับการดำเนินธุรกิจของเอสซีจี

นอกจากนี้ เอสซีจียังสนับสนุนให้คณะกรรมการบริษัท
และผู้บริหารระดับสูงเข้าร่วมสัมมนาหลักสูตรที่เป็นประโยชน์ต่อการปฏิบัติหน้าที่รวมทั้งพบปะแลกเปลี่ยนความคิดเห็นกับคณะกรรมการบริษัท
และผู้บริหารระดับสูงขององค์กรต่างๆ อยู่เสมอ
ทั้งหลักสูตรที่จัดโดยหน่วยงานที่ดูแลการฝึกอบรมของเอสซีจี
และหลักสูตรที่จัดโดยหน่วยงานกำกับดูแลของรัฐหรือองค์การอิสระ เช่น
หลักสูตรกรรมการบริษัทของสถาบันกรรมการบริษัทไทยที่ ก.ล.ต.
กำหนดให้กรรมการของบริษัทจดทะเบียนต้องผ่านการอบรมอย่างน้อยหนึ่งหลักสูตร ซึ่งได้แก่
Directors Certification Program (DCP), Directors Accreditation Program
(DAP) และ Audit Committee Program (ACP) ทั้งนี้
เพื่อนำความรู้และประสบการณ์มาพัฒนาองค์กรต่อไป

สำหรับด้านการสนับสนุนการปฏิบัติหน้าที่ของคณะกรรมการบริษัทนั้นเอสซีจีมีเลขานุการคณะกรรมการและเลขานุการบริษัททำหน้าที่ประสานงานระหว่างกรรมการบริษัทและฝ่ายจัดการเอสซีจี
และมีสำนักงานเลขานุการบริษัททำหน้าที่ดูแลประสานงานด้านกฎหมาย กฎเกณฑ์ต่างๆ
ที่เกี่ยวข้องรวมทั้งดูแลกิจกรรมของคณะกรรมการบริษัท
การดำเนินการประสานงานให้มีการปฏิบัติตามมติคณะกรรมการบริษัท

การประเมินผลกรรมการผู้จัดการใหญ่และผู้บริหารระดับสูงของเอสซีจี

คณะกรรมการบริษัทร่วมกับคณะกรรมการพิจารณาผลตอบแทนเป็นผู้ประเมินผลการปฏิบัติงานของกรรมการผู้จัดการใหญ่โดยพิจารณาจากผลการดำเนินงานทางธุรกิจของบริษัท
การดำเนินงานตามนโยบายที่ได้รับจากคณะกรรมการบริษัท
ประกอบกับสภาวการณ์เศรษฐกิจและสังคมโดยรวม
โดยคณะกรรมการพิจารณาผลตอบแทนจะนำข้อมูลที่ได้ไปใช้ในการพิจารณาค่าตอบแทนของกรรมการผู้จัดการใหญ่เสนอต่อคณะกรรมการบริษัท
โดยดูจากปัจจัยต่างๆ ดังนี้

1. ผลประกอบการของธุรกิจ โดยพิจารณาจากร้อยละของ EBITDA on Operating Assets
(ค่ามาตรฐานกำหนด ไว้เท่ากับหรือไม่น้อยกว่าร้อยละ 15 )
ซึ่งจะมีการตั้งเป้าหมายเพื่อกำหนดค่าร้อยละของ EBITDA ของแต่ละ ธุรกิจและเอสซีจีในทุกๆ
ปีเพื่อเป็นเกณฑ์ในการประเมินและเปรียบเทียบ

2.
เปรียบเทียบผลประกอบการของธุรกิจกับอุตสาหกรรมเดียวกันทั้งตลาดภายในประเทศและระดับสากล

3. ความสามารถในการพัฒนาธุรกิจให้ดีขึ้น

นอกจากนั้น ได้นำผลการสำรวจความคิดเห็นของพนักงานระดับจัดการที่มีต่อกรรมการผู้จัดการใหญ่
และผู้บริหารระดับสูงของเอสซีจี มาใช้ประกอบการพิจารณาในคณะกรรมการพิจารณาผลตอบแทนด้วย

การสรรหากรรมการบริษัท

คณะกรรมการบรรษัทภิบาลและสรรหามีหน้าที่สรรหาบุคคลผู้ทรงคุณวุฒิเป็นกรรมการแทนกรรมการที่ครบกำหนดออกตามวาระหรือในกรณีอื่นๆ
เสนอต่อคณะกรรมการบริษัทเพื่อพิจารณาบุคคลที่จะได้รับการเสนอชื่อเข้ารับการเลือกตั้งจากที่ประชุมผู้ถือหุ้นต่อไป
โดยคณะกรรมการบรรษัทภิบาลและสรรหาคัดเลือกจากผู้ทรงคุณวุฒิและความเชี่ยวชาญจากหลากหลายอาชีพ
มีภาวะผู้นำ วิสัยทัศน์กว้างไกล เป็นผู้มีคุณธรรมและจริยธรรม
มีประวัติการทำงานโปร่งใสไม่ด่างพร้อย

นอกจากนี้
คณะกรรมการบรรษัทภิบาลและสรรหาจะพิจารณาถึงคุณลักษณะเฉพาะบุคคลของผู้ที่จะคัดเลือกเพื่อเสนอชื่อเป็นกรรมการในด้านต่างๆ
คือ

- ความมีคุณธรรมและความรับผิดชอบ (Integrity andAccountability)

- การตัดสินใจด้วยข้อมูลและเหตุผล (Informed Judgment)

- ความมีวุฒิภาวะและความมั่นคง เป็นผู้รับฟังที่ดีและกล้าแสดงความคิดเห็นที่แตกต่างและเป็นอิสระ

- ยึดมั่นในการทำงานอย่างมีหลักการและมาตรฐานเยี่ยงมืออาชีพ

รวมทั้งพิจารณาความรู้ความชำนาญเฉพาะด้านที่จำเป็นต้องมีในคณะกรรมการ
เพื่อให้คณะกรรมการสามารถกำหนดกลยุทธ์
นโยบายและกำกับดูแลให้มีการปฏิบัติตามกลยุทธ์ได้อย่างมีประสิทธิผล

การควบคุมและการตรวจสอบภายใน

การควบคุมภายใน

เอสซีจีให้ความสำคัญกับระบบการควบคุมภายในเป็นอย่างมาก
ได้มีการกำหนดและพัฒนาระบบการควบคุมภายในตามมาตรฐานสากลอย่างมีประสิทธิภาพและประสิทธิผลอย่างยั่งยืน
ทั้งด้านสภาพแวดล้อมภายใน การประเมินความเสี่ยง กิจกรรมควบคุม
ระบบสารสนเทศและการสื่อสาร และการติดตามประเมินผลอย่างต่อเนื่อง
มีการจัดโครงสร้างองค์กรที่เหมาะสมกับแผนธุรกิจ แบ่งแยกหน้าที่ความรับผิดชอบที่ชัดเจน
มีระบบการกำกับดูแลที่ดี และการบริหารความเสี่ยงอย่างเป็นระบบ
จัดทำระเบียบแนวปฏิบัติและคู่มืออำนาจดำเนินการที่เหมาะสมกับธุรกิจ
พัฒนาระบบคอมพิวเตอร์ที่มีประสิทธิภาพและทันสมัย
ผลักดันให้มีการปฏิบัติตามระบบการควบคุมภายในอย่างสม่ำเสมอ
และปรับปรุงให้สอดคล้องกับสภาพแวดล้อมของธุรกิจที่เปลี่ยนไปอย่างต่อเนื่อง ในปี 2551
สรุปสาระสำคัญได้ดังนี้

1.  แนวปฏิบัติการพัฒนาสู่ความยั่งยืน

  เอสซีจีดำเนินธุรกิจโดยยึดมั่นในความรับผิดชอบและเป็นธรรมต่อผู้มีส่วนได้เสียทุกฝ่าย
  เพื่อประโยชน์ร่วมกัน อย่างยั่งยืน ซึ่งได้ถือปฏิบัติอย่างสม่ำเสมอตลอดมาตั้งแต่เริ่มก่อตั้งบริษัทในปี
  2456 นโยบายการดูแลสังคมและ
  สิ่งแวดล้อมถือเป็นหนึ่งในวัฒนธรรมขององค์กรที่เอสซีจีได้ยึดถือปฏิบัติมานานโดยเมื่อปี 2534
  ได้ประกาศ นโยบายการอนุรักษ์สิ่งแวดล้อมเป็นลายลักษณ์อักษร
  และได้พัฒนาปรับปรุงเพื่อให้เหมาะสมกับสภาพธุรกิจที่ เปลี่ยนแปลง ซึ่งล่าสุดในปี 2551 ได้จัดทำ
  “แนวปฏิบัติการพัฒนาสู่ความยั่งยืนเอสซีจี” เป็นกรอบของการพัฒนา
  อย่างยั่งยืนครอบคลุมทั้งด้านเศรษฐกิจ สังคม
  และสิ่งแวดล้อมเพื่อให้เห็นภาพรวมและความเชื่อมโยงของแต่ละ
  หน่วยงานรวมทั้งรวบรวมการดำเนินการต่างๆ
  เกี่ยวกับสิ่งแวดล้อมที่มีการดำเนินการอยู่ก่อนแล้วแต่กระจายอยู่ ตามหน่วยงานต่างๆ
  ที่รับผิดชอบเข้าไว้ในแนวปฏิบัตินี้ อันเป็นการนำไปปฏิบัติได้อย่างมีประสิทธิผลยิ่งขึ้น โดย
  ได้รับการประเมินจาก Dow Jones Sustainability Indexes ในระดับที่เพิ่มขึ้นจากปีก่อน
  คือ จากระดับ Silver เป็น ระดับ Gold

2. การกำกับดูแลกิจการที่ดี

เอสซีจีให้ความสำคัญกับการกำกับดูแลกิจการที่ดีเป็นอย่างมากจึงกำหนดนโยบาย มาตรการ
ขั้นตอนการ ทำงานตามนโยบายการประเมินผล
ดัชนีชี้วัดผลการดำเนินงานที่เหมาะสมสอดคล้องกับสภาพธุรกิจปัจจุบัน
รวมทั้งกำหนดโครงสร้างการจัดการขอบเขตหน้าที่ของคณะกรรมการและคณะอนุกรรมการชุดต่างๆ
เพื่อให้เกิด การกำกับดูแลกิจการที่ดีอย่างเป็นรูปธรรม
คณะกรรมการบริษัทซึ่งมีบทบาทสำคัญยิ่งในการบริหารงาน ได้มีการ
กำหนดข้อบังคับคณะกรรมการตรวจสอบเพื่อกำหนดขอบเขต
หน้าที่ความรับผิดชอบของคณะกรรมการบริษัท
คณะกรรมการตรวจสอบคณะกรรมการบรรษัทภิบาลและสรรหา คณะกรรมการพิจารณาผลตอบแทน
และได้มี การปรับปรุงอย่างสม่ำเสมอเพื่อให้เหมาะสมและสอดคล้องกับข้อกำหนดของ ก.ล.ต. และ
ตลท. โดยปรับปรุงครั้ง ล่าสุดในปี 2551
เพื่อให้เป็นสากลและมีประสิทธิภาพประสิทธิผลในการปฏิบัติงานมากขึ้น

3. การพัฒนาระบบเทคโนโลยีสารสนเทศ

เอสซีจีมีระบบคอมพิวเตอร์ที่มีประสิทธิภาพ ทันสมัย มีความปลอดภัยของข้อมูลอย่างเพียงพอ
และพัฒนาเป็น
เครื่องมือในการเผยแพร่และสื่อสารภายในของธุรกิจเอสซีจีได้อย่างถูกต้องและทันกาลอย่างสม่ำเสมอ
โดยนำ เทคโนโลยีสารสนเทศมาใช้ในกระบวนการต่างๆ
ตั้งแต่การรวบรวมข้อมูลสารสนเทศการประมวลข้อมูล สารสนเทศ
การจัดเก็บข้อมูลสารสนเทศและการนำเสนอข้อมูลสารสนเทศ โดยใช้ระบบคอมพิวเตอร์ที่ทันสมัย
และเหมาะสมกับการดำเนินธุรกิจในปัจจุบัน
เพื่อให้ผู้บริหารใช้ข้อมูลสารสนเทศประกอบการพิจารณาในการ วางแผนควบคุมการปฏิบัติงาน
การประเมินผลอย่างมีหลักเกณฑ์เพื่อใช้ในการตัดสินใจ วิเคราะห์สาเหตุ และ
ติดตามผลอย่างถูกต้อง ครบถ้วน ทันเวลา

4. การมีส่วนร่วมกันทั้งองค์กรเพื่อความโปร่งใสและตรวจสอบได้

เอสซีจีเชื่อมั่นในคุณค่าและศักยภาพของพนักงาน
และระบบการควบคุมภายในที่กำหนดไว้อย่างชัดเจนและ
โปร่งใสซึ่งจะมีส่วนร่วมอย่างสร้างสรรค์ในการสร้างบรรยากาศการทำงานที่เปิดเผย โปร่งใส
มีการพัฒนา พนักงานให้เป็นผู้มีความรู้ความสามารถทั้งในเรื่องงานและการปรับตัว
การปรับปรุงระบบการทำงานและการ บริหารจัดการต่างๆ
เพื่อเป็นฐานอันแข็งแกร่งของการดำเนินงานและต่อยอดให้เกิดนวัตกรรมในด้านสินค้ารวมทั้ง
ให้มีประสิทธิภาพและสอดคล้องไปในทางเดียวกันเพื่อสนับสนุนให้การทำงานในด้านต่างๆ
ได้ผลตามที่ต้องการ
โดยมีการกำหนดภาพรวมและวิธีการทำงานที่มีส่วนร่วมกันทั้งองค์กรเพื่อให้การทำงานมีประสิทธิภาพและ
ประสิทธิผลเพิ่มขึ้นและก่อให้เกิดประโยชน์แก่ธุรกิจของเอสซีจีโดยรวมมากขึ้น

การตรวจสอบภายใน

คณะกรรมการตรวจสอบเป็นผู้กำกับดูแลงานตรวจสอบภายในให้มีอิสระ ความเป็นธรรม
และมีจรรยาบรรณที่ดี
โดยการประเมินความเพียงพอและความมีประสิทธิภาพของระบบการควบคุมภายในและความเสี่ยงของกิจกรรมต่างๆ
ภายในองค์กร รวมทั้งระบบงานอื่นๆ ที่มีผลสำคัญต่อการดำเนินงาน
เพื่อให้มีการปฏิบัติที่สอดคล้องกับนโยบายและสภาพธุรกิจที่มีการเปลี่ยนแปลงอยู่ตลอดเวลา
โดยมีวัตถุประสงค์เพื่อให้ผู้ปฏิบัติงานทุกระดับขององค์กรสามารถปฏิบัติหน้าที่ของตนได้อย่างมีประสิทธิภาพภายใต้วิสัยทัศน์งานตรวจสอบที่ว่า
ตรวจสอบเชิงป้องกัน อย่างสร้างสรรค์ ทันเหตุการณ์ ยึดมั่นจรรยาบรรณและบรรษัทภิบาล
มุ่งมั่นสู่การพัฒนาอย่างยั่งยืน
โดยมีการพัฒนาและปรับปรุงระบบงานเชิงป้องกันให้เป็นประโยชน์กับหน่วยงานอย่างเป็นรูปธรรม
สรุปได้ดังนี้

1. ข้อกำหนดระบบการควบคุมภายใน (Internal Control Instruction)
จะกำหนดจุดควบคุมที่สำคัญของการ ควบคุมภายในครอบคลุมการปฏิบัติงานทุกด้านในการดำเนินธุรกิจ
ได้แก่ วงจรรายได้ วงจรรายจ่าย การ ควบคุมบัญชีสินทรัพย์ หนี้สิน และส่วนของผู้ถือหุ้น
และวงจรการบริหารงานธุรกิจ เพื่อให้มีระบบการ ควบคุมภายในเป็นมาตรฐานเดียวกันทั้งเอสซีจี
อันจะเป็นการเสริมสร้างความมีประสิทธิภาพในการดำเนิน
ธุรกิจซึ่งได้มีการขยายการลงทุนในธุรกิจต่างๆ อย่างต่อเนื่อง
โดยผู้บริหารของเอสซีจีใช้เป็นแนวทางในการ
ควบคุมการบริหารงานและให้ผู้ปฏิบัติงานเข้าใจถึงจุดควบคุมภายในที่สำคัญที่เกี่ยวข้องกับหน้าที่และความ
รับผิดชอบของตนเอง โดยกำหนดเป็นคู่มือและแนวปฏิบัติการทำงานตามข้อกำหนดดังกล่าว
และนำไปใช้ใน การปฏิบัติงานให้
บรรลุตามเป้าหมายและแผนงานที่กำหนดไว้รวมทั้งเพื่อให้เอสซีจีมีระบบการบริหารจัดการที่
มีประสิทธิภาพ โปร่งใส ตรวจสอบได้ ซึ่งจะช่วยสร้างความเชื่อมั่นและความมั่นใจต่อผู้ถือหุ้น ผู้ลงทุน
ผู้มีส่วน ได้เสีย และสอดคล้องกับหลักการกำกับดูแลกิจการที่ดี

2. การประเมินการควบคุมด้วยตนเองบนเว็บไซต์ (Electronics-Control Self
Assessment: eCSA) ได้จัดทำ ระบบการควบคุมด้วยตนเองบนเว็บไซต์เพิ่มขึ้นจากปี 2550 เช่น
การบริหารพัสดุและสินค้าสำเร็จรูป (eCSA- Inventory Management) การบริหารงานบัญชี
(eCSA-Accounting Management) เป็นการขยายผลการ ปฏิบัติงานในเรื่อง
การประเมินการควบคุมด้วยตนเองให้ครอบคลุมทุกระบบงาน เพื่อให้ผู้บังคับบัญชาใช้เป็น
เครื่องมือในการบริหารงานเพื่อให้บรรลุวัตถุประสงค์/เป้าหมายได้อย่างมีประสิทธิภาพทันเวลา
สอดคล้องกับ นโยบายการจัดเก็บพัสดุและสินค้าสำเร็จรูปในระดับที่เหมาะสม
ซึ่งเป็นแนวทางการดำเนินงานในสภาวะ เศรษฐกิจชะลอตัว

3. การกำหนดแผนงานระยะปานกลางและดัชนีชี้วัดความสำเร็จของการปฏิบัติงานตรวจสอบภายใน
ได้กำหนด ดัชนีชี้วัดผลการดำเนินงาน (Key Performance Indicators - KPI)
และปรับปรุงตัววัดผลการดำเนินงาน เพื่อให้
การปฏิบัติงานตรวจสอบเพิ่มประสิทธิภาพและประสิทธิผลได้อย่างต่อเนื่องตามวิสัยทัศน์ที่กำหนดไว้
โดยมี กลยุทธ์และภารกิจที่สำคัญ คือ
ส่งเสริมและพัฒนากระบวนการตรวจสอบเชิงป้องกันอย่างสร้างสรรค์ด้วย เทคโนโลยีที่ทันสมัย
และสื่อสารผลการตรวจสอบให้เป็นกรณีศึกษากับผู้เกี่ยวข้อง การให้คำปรึกษาอย่างเป็น
อิสระและเที่ยงธรรมยึดถือจรรยาบรรณอย่างเคร่งครัด พัฒนาองค์ความรู้
ทักษะและเพิ่มคุณภาพการตรวจสอบ อย่างต่อเนื่องตามสภาพแวดล้อมและเทคโนโลยีที่เปลี่ยนแปลง
การส่งเสริมพนักงานเข้าสอบวุฒิบัตรตาม วิชาชีพตรวจสอบภายในตามมาตรฐานสากล
รวมทั้งกำหนดให้มีการประเมินคุณภาพงานตรวจสอบจาก หน่วยงานภายในและภายนอก

4. การพัฒนาระบบงานตรวจสอบด้านคอมพิวเตอร์
ได้พัฒนาโปรแกรมที่ใช้ในการตรวจสอบเพื่อช่วยในการ
ปรับปรุงระบบงานคอมพิวเตอร์ให้มีประสิทธิภาพในเชิงป้องกัน โดยจัดทำโปรแกรมตรวจสอบต่างๆ
เช่น โปรแกรมเพื่อการตรวจสอบบัญชีคุมเจ้าหนี้ให้แสดงข้อมูลที่ถูกต้องอย่างมีประสิทธิภาพ
ใช้โปรแกรม ACL Script เพื่อใช้ในการตรวจสอบลูกหนี้ให้สะดวกและรวดเร็ว
โปรแกรมการตรวจสอบบัญชีภาษีซื้อตั้งพักรอการ โอน (Deferred Input Tax)
เพื่อให้ปฏิบัติตามมาตรฐานบัญชีอย่างถูกต้อง นอกจากนี้ ยังมีการพัฒนาโปรแกรม
การตรวจสอบเพื่อสร้างระบบการควบคุมที่ดีให้สอดคล้องตามธุรกิจของเอสซีจี เช่น
การพัฒนาโปรแกรม
สำหรับใช้ควบคุมกระบวนการจัดส่งสินค้าเพื่อป้องกันการเกิดความผิดพลาดและความเสียหายจากการส่ง
สินค้าไม่สอดคล้องกับเงื่อนไขที่ตกลงไว้กับลูกค้า เป็นต้น

5. การพัฒนาความรู้ของผู้ตรวจสอบแบบ Innovative Thinking
ผลักดันให้เกิดกระบวนการเรียนรู้ด้วยตนเอง และการแลกเปลี่ยนประสบการณ์ระหว่างผู้ตรวจสอบ
โดยการเน้นการจัดอบรม/สัมมนาในรูปแบบ In-house Training เป็นประจำ รวมทั้งการทำ
Work Shop และการแสดงความคิดเห็นสร้างสรรค์ในการตรวจสอบเพื่อ
แลกเปลี่ยนความรู้และเป็นสื่อในการถ่ายทอดประสบการณ์ตามแนวทางการเรียนการสอนด้วยตนเอง
(e- Learning)
โดยเน้นเรื่องการพัฒนาและปรับปรุงคู่มือแนวปฏิบัติตรวจสอบให้ทันสมัยและสอดคล้องกับ
สภาพแวดล้อมที่เปลี่ยนแปลง

6. ระบบการให้คำปรึกษา ได้จัดทำระบบการให้คำปรึกษาผ่านทางเว็บไซต์
ซึ่งได้ผลดีจากระบบการให้คำปรึกษา กับหน่วยงานในการลดจุดอ่อนจากการปฏิบัติงานด้านต่างๆ เช่น
การไม่รู้ไม่เข้าใจในระเบียบมีน้อยลง ในปี 2551
จึงได้จัดทำระบบการให้คำปรึกษาจรรยาบรรณเอสซีจี และแนวปฏิบัติ Whistleblower Policy
เพิ่มขึ้น เพื่อเป็นช่องทางให้พนักงานในการติดต่อสอบถาม
หรือทำความเข้าใจและนำไปปฏิบัติได้อย่างถูกต้องอันเป็น
การเสริมสร้างแนวทางการตรวจสอบในเชิงป้องกัน

การบริหารความเสี่ยง

เอสซีจีใช้แนวทางการบริหารความเสี่ยงอย่างเป็นระบบตามมาตรฐานสากล โดยจัดทำเป็น
“คู่มือการบริหารความเสี่ยงของเอสซีจี”
เพื่อให้ทุกบริษัทที่บริหารงานโดยเอสซีจีปฏิบัติเป็นมาตรฐานเดียวกัน
การประเมินความเสี่ยงจะประเมินทั้งสามด้านที่สำคัญ คือ เศรษฐกิจ สังคม
และสิ่งแวดล้อมโดยมีหน่วยงานที่เกี่ยวข้องในการบริหารความเสี่ยง ดังนี้

  - คณะจัดการของเอสซีจี รับผิดชอบในการกำหนดนโยบายการบริหารความเสี่ยงในภาพรวม

  - คณะจัดการของกลุ่มธุรกิจ แต่งตั้งคณะทำงานบริหารความเสี่ยงของกลุ่มธุรกิจ
  กำหนดนโยบายการบริหาร
  ความเสี่ยงของกลุ่มธุรกิจให้สอดคล้องกับนโยบายการบริหารความเสี่ยงของเอสซีจีติดตามผลการบริหารความ
  เสี่ยงและกำหนดกลยุทธ์การดำเนินธุรกิจให้สอดคล้องกับสถานการณ์ที่เปลี่ยนแปลงไป

  - คณะทำงานบริหารความเสี่ยงของกลุ่มธุรกิจ ทำหน้าที่ในการกำหนดความเสี่ยงที่มีนัยสำคัญ
  กำหนดระดับ ความเสี่ยงที่ยอมรับได้ (Risk Appetite) มาตรการจัดการความเสี่ยง
  รวมทั้งติดตามปรับปรุงและพัฒนาผลการ บริหารความเสี่ยง เสนอคณะจัดการของกลุ่มธุรกิจ
  และหน่วยงานตรวจสอบภายในเป็นรายไตรมาส

  - คณะกรรมการตรวจสอบ
  ประเมินประสิทธิภาพและประสิทธิผลของการบริหารความเสี่ยงของกลุ่มธุรกิจผ่าน
  หน่วยงานตรวจสอบภายในเป็นรายไตรมาส

กระบวนการบริหารความเสี่ยง เริ่มจากการกำหนดความเสี่ยงที่มีนัยสำคัญ ประเมินโอกาสที่จะเกิด
(Likelihood) และผลกระทบที่จะเกิดขึ้น (Significant)
นำมาจัดลำดับความสำคัญของความเสี่ยง และวิเคราะห์สถานะการจัดการความเสี่ยงดังกล่าว
โดยใช้ Risk Map และ Control Map เป็นเครื่องมือ
หากความเสี่ยงใดอยู่นอกเหนือระดับที่ยอมรับได้จะต้องกำหนดมาตรการในการจัดการความเสี่ยงนั้น
รวมทั้งติดตามปรับปรุงและพัฒนาผลการบริหารความเสี่ยงอย่างสม่ำเสมอจนกว่าความเสี่ยงนั้นจะอยู่ในระดับที่ยอมรับได้

นอกจากนี้
คณะกรรมการตรวจสอบจะพิจารณาให้ความเห็นชอบเมื่อหน่วยงานตรวจสอบภายในเสนอหลักเกณฑ์สัญญาณเตือนภัยในปัจจัยความเสี่ยงต่างๆ
เพื่อเฝ้าระวังความเสี่ยงที่เป็นสาระสำคัญอันจะก่อความเสียหายได้ในอนาคตอันใกล้
โดยพิจารณาจากข้อมูลทางการเงินและตัวชี้วัดทางด้านเศรษฐกิจ การดำเนินธุรกิจ สังคม
และสิ่งแวดล้อม เพื่อให้เกิดการพัฒนาอย่างยั่งยืน ดำเนินธุรกิจได้อย่างมั่นคง
รักษาความเป็นผู้นำและเป็นแบบอย่างที่ดีให้กับสังคม
จึงได้นำแนวคิดการประเมินความเสี่ยงเพื่อก่อให้เกิดการพัฒนาอย่างยั่งยืน (Sustainable
Development) มาใช้โดยกลุ่มธุรกิจต้องประเมินความเสี่ยงด้านเศรษฐกิจ สังคม
และสิ่งแวดล้อมเป็นประจำอย่างน้อยปีละครั้ง
ซึ่งการประเมินความเสี่ยงตามแนวคิดนี้จะช่วยให้การบริหารความเสี่ยงมีประสิทธิภาพเพิ่มขึ้น
และเพิ่มมูลค่าให้กับผู้มีส่วนได้เสียทุกฝ่ายได้เป็นอย่างดี

มาตรฐานควบคุมการทุจริต

การทุจริตนับเป็นความเสี่ยงสำคัญประการหนึ่งในการดำเนินธุรกิจหากองค์กรมีมาตรการควบคุมที่ดีเพียงพอจะสามารถลดการรั่วไหลให้น้อยลงเอสซีจีตระหนักถึงความเสี่ยงที่เกิดจากการทุจริตจึงได้กำหนดมาตรการในการกำกับดูแลกิจการ
ดังนี้

1. มาตรการป้องกัน เอสซีจียึดหลักของการป้องกันก่อนที่ปัญหาจะเกิดขึ้น
ดังนั้นจึงได้กำหนดมาตรการในการ ป้องกันต่างๆ ได้แก่
การจัดผังองค์กรให้เหมาะสมกับการควบคุมและบริหารงานของธุรกิจ มีการกำหนด
จรรยาบรรณและบรรษัทภิบาลเป็นลายลักษณ์อักษร
กำหนดระบบการควบคุมภายในที่ดีและมีการประเมินผล การควบคุมตนเองของหน่วยงาน
กำหนดระเบียบและแนวปฏิบัติในการทำงานอย่างเหมาะสม มีการวัดผล อย่างมีประสิทธิภาพ
และควบคุมโดยระบบงบประมาณ ประเมินการบริหารความเสี่ยงอย่างมีประสิทธิภาพ
และมอบอำนาจดำเนินการให้เหมาะสมกับหน้าที่ความรับผิดชอบ นอกจากนี้
คณะจัดการยังได้นำระบบรับข้อ
ร้องเรียนมาใช้เพื่อให้พนักงานมีส่วนร่วมในการดูแลการดำเนินงานไม่ให้เกิดการทำผิดภายในองค์กรได้

2. การดำเนินการตรวจสอบ
ผู้บังคับบัญชาในแต่ละระดับมีความรับผิดชอบในการป้องกันและตรวจสอบการ
ทุจริตและข้อผิดพลาดในการปฏิบัติงาน โดยมีเครื่องมือที่ใช้ป้องกันตามที่กล่าวข้างต้น นอกจากนี้ ยังมี
หน่วยงานตรวจสอบภายในที่มีอิสระจากผู้บริหารระดับสูงช่วยตรวจสอบการปฏิบัติตามกฎระเบียบต่างๆ
ประเมินประสิทธิภาพการควบคุมภายใน
ประเมินความเสี่ยงด้านการทุจริตตรวจสอบสัญญาณเตือนภัยความ เสี่ยงต่างๆ
ที่อาจก่อให้เกิดการทุจริต หากพบการทุจริตเกิดขึ้นจะแจ้งให้ผู้บริหารระดับสูงทราบเพื่อแต่งตั้ง
คณะกรรมการสอบสวนหาข้อเท็จจริงต่อไป

3. การให้ความเป็นธรรม
การสอบสวนการทุจริตมีระเบียบการสอบสวนที่จะตั้งคณะกรรมการตรวจสอบ ข้อเท็จจริง
ซึ่งประกอบด้วยกรรมการจากหลายหน่วยงาน ได้แก่ ผู้บังคับบัญชาของผู้ถูกกล่าวหา ตัวแทนจาก
หน่วยงานการบุคคล กฎหมาย และตรวจสอบภายใน เพื่อให้ความเป็นธรรมแก่ผู้ถูกกล่าวหา
เมื่อผลการ สอบสวนพบว่ามีการทุจริต
คณะกรรมการสอบสวนจะเสนอคณะกรรมการบุคคลพิจารณาโทษตามข้อบังคับ
การบริหารงานบุคคลของบริษัท นอกจากนี้
ยังให้ความเป็นธรรมกับผู้แจ้งเบาะแสหรือร้องเรียนการทุจริต โดย
กำหนดความคุ้มครองอย่างเหมาะสม

4. การนำกรณีศึกษามาเป็นประโยชน์ ภายหลังจากการสรุปผลการสอบสวนแล้ว
เพื่อให้เกิดการเรียนรู้และ ป้องกันข้อผิดพลาดที่เคยเกิดขึ้น
จะมีการกำหนดมาตรการที่จะใช้ในการป้องกันจุดอ่อนที่เกิดจากการทุจริต นั้นๆ นอกจากนี้
หน่วยงานตรวจสอบภายในจะนำกรณีศึกษาดังกล่าวโดยไม่เปิดเผยชื่อและหน่วยงานของ
ผู้กระทำผิดมาให้ความรู้กับพนักงานระดับหัวหน้างานและพนักงานจัดการ
เพื่อประโยชน์ในการลดการทุจริต ซ้ำซ้อน

จากมาตรการต่างๆ ที่ เอสซีจีได้กำหนดไว้ ส่งผลให้ปี 2551
ไม่พบการทุจริตเกิดขึ้นในองค์กรที่เป็นสาระสำคัญ ทั้งนี้
เนื่องจากหน่วยงานที่เกี่ยวข้องสามารถตรวจพบโอกาสและแนวโน้มที่จะเกิดการทุจริตก่อนที่จะสร้างความเสียหายอย่างรุนแรง
รวมทั้งมีมาตรการที่ใช้ในการจัดการการทุจริตอย่างชัดเจนที่จะลดการทุจริตอย่างได้ผลดี

ช่องทางการเผยแพร่ข้อมูลสารสนเทศของบริษัท

เอสซีจีให้ความสำคัญต่อการเปิดเผยข้อมูลที่มีความถูกต้องครบถ้วน โปร่งใส ทันเวลา
ทั้งข้อมูลทางการเงิน ผลการดำเนินงานและข้อมูลอื่นที่เกี่ยวข้อง
นอกจากการเปิดเผยข้อมูลตามหน้าที่ภายใต้ข้อบังคับของกฎหมายแล้ว
เอสซีจียังได้พัฒนาช่องทางในการสื่อสารข้อมูลและข่าวสารผ่านสื่อที่หลากหลาย
เพื่อเป็นประโยชน์ต่อผู้มีส่วนเกี่ยวข้อง อาทิ

- จัดให้มีหน่วยงานนักลงทุนสัมพันธ์
เพื่อเป็นช่องทางติดต่อโดยตรงกับนักลงทุนทั้งในประเทศและต่างประเทศ

- แถลงข่าวผลการดำเนินงานประจำไตรมาส
รวมทั้งแถลงข่าวโครงการลงทุนและกิจกรรมที่สำคัญของเอสซีจี เป็นประจำ

- แถลงผลการดำเนินงานประจำไตรมาสแก่นักลงทุนและนักวิเคราะห์

- จัดกิจกรรมพบพนักงาน เพื่อชี้แจงนโยบายและแนวทางการดำเนินธุรกิจ

- จัดกิจกรรมพบนักลงทุน และผู้มีส่วนเกี่ยวข้อง ทั้งในประเทศและต่างประเทศ

- บรรยายให้ความรู้ในหัวข้อต่างๆ ในการสัมมนาระดับชาติและระดับนานาชาติ

- จัดโครงการเยี่ยมชมกิจการและโรงงาน ให้แก่ผู้ถือหุ้น นักลงทุน นักวิเคราะห์ นักวิชาการ ชุมชน
และ สื่อมวลชน

- เผยแพร่ข่าวผ่านสื่อมวลชนในรูปแบบต่างๆ อาทิ ข่าวแจก ภาพข่าว บทความ และสื่อโฆษณาต่างๆ

- จัดทำสิ่งพิมพ์และสื่ออื่นๆ เพื่อเผยแพร่ข้อมูลของเอสซีจี อาทิ รายงานประจำปี
รายงานการพัฒนาอย่างยั่งยืน วารสารผู้ถือหุ้นกู้ วารสารลูกค้า วารสารผู้แทนจำหน่าย
และวารสารพนักงาน

- เผยแพร่ข้อมูลข่าวสารถึงพนักงานผ่านสื่ออิเล็กทรอนิกส์ต่างๆ อาทิ อินทราเน็ต เว็บบอร์ด
และอีเมล์

- เปิดเผยข้อมูลผ่านเว็บไซต์ www.scg.co.th

รายงานการใช้เทคโนโลยีสารสนเทศ

ปี 2551
เอสซีจียังคงให้ความสำคัญกับการนำเทคโนโลยีสารสนเทศมาใช้เพิ่มศักยภาพในการดำเนินธุรกิจ
รวมทั้งการให้บริการกับลูกค้าให้ดียิ่งขึ้น สรุปได้ดังนี้

ดำเนินการต่อสัญญาการใช้บริการด้านสารสนเทศ (IT Outsourcing)
โดยได้มีการปรับระดับการให้บริการ (Service Level Agreement) ให้เข้มข้นยิ่งขึ้น
ปรับกระบวนการให้เป็นไปตามมาตรฐานสากลและเพิ่มเครื่องมือที่ใช้ในการบริหารจัดการระบบทั้งนี้
เพื่อให้ระบบสารสนเทศสามารถตอบสนองธุรกิจได้อย่างต่อเนื่องและไม่เป็นอุปสรรคต่อการดำเนินธุรกิจ

ปรับปรุงกระบวนการจัดหาให้มีประสิทธิภาพด้วยการนำเทคโนโลยีมาใช้เพื่อเพิ่ม Visibility
ในระบบงาน และให้ข้อมูลในการวิเคราะห์และวางแผน Strategic Sourcing
เพื่อให้สามารถจัดหาได้เหมาะสมกับความต้องการ ตลาด และต้นทุนที่แข่งขันได้

เอสซีจี ดิสทริบิวชั่น ได้มีการปรับระบบเอกสารพิธีการขนส่งให้เป็นระบบ Paperless
โดยเชื่อมต่อระบบนำเข้าและส่งออกกับระบบของกรมศุลกากร
เพื่อลดขั้นตอนและเวลาในการดำเนินการค่าพิธีการผ่านท่าเรือและชายแดน
ทำให้สามารถจัดส่งสินค้าให้กับลูกค้าได้รวดเร็วยิ่งขึ้น

นอกจากนั้น เพื่อเพิ่มขีดความสามารถในการบริหารห่วงโซ่อุปทาน (Supply Chain
Management) ของเอสซีจี เปเปอร์ จึงได้นำระบบวางแผนการผลิต (Production Planning
and Scheduling) และระบบบริหารจัดการคำสั่งซื้อ (Order Management)
มาใช้เพื่อให้สามารถผลิตสินค้าได้ตรงตามเวลาที่ลูกค้าต้องการ
ทำให้การบริหารสินค้าคงคลังเป็นไปอย่างมีประสิทธิภาพ
ซึ่งจะช่วยลดต้นทุนในการดำเนินงานได้อีกด้วย

(5) การดูแลเรื่องการใช้ข้อมูลภายใน (หน้า 94)

(6) บุคลากร

ด้วยรากฐานอันมั่นคงที่ต่อเนื่องมายาวนานกว่า 9 ทศวรรษ เอสซีจี หนึ่งในองค์กรชั้นนำของประเทศ
ได้มอบผลตอบแทนที่ดีให้แก่ผู้ถือหุ้นอย่างต่อเนื่อง อย่างไรก็ตาม ด้วยสภาวะวิกฤตเศรษฐกิจโลก
และการแข่งขันที่ทวีความรุนแรงเพิ่มขึ้น
ประกอบกับทิศทางการบริหารที่เปลี่ยนจากการสร้างความได้เปรียบทางด้านต้นทุนการผลิต
มาเป็นการสร้างโอกาสใหม่ทางธุรกิจด้วยความแตกต่างของสินค้าและบริการ
เอสซีจีจึงได้กำหนดกลยุทธ์หลักอันจะนำพาธุรกิจไปสู่ความสำเร็จในอีก 5 ปีข้างหน้า ดังนี้

1.  การเป็นผู้นำในตลาดในภูมิภาค ASEAN

2.  การพัฒนาสินค้าและบริการที่สร้างมูลค่าเพิ่มแก่เอสซีจี

ทรัพยากรบุคคล ถือเป็นปัจจัยสำคัญต่อการบรรลุความสำเร็จข้างต้น ด้วยเหตุนี้
เอสซีจีจึงปรับปรุงระบบบริหารทรัพยากรบุคคลให้สอดคล้องกับกลยุทธ์ทางธุรกิจอย่างต่อเนื่อง
โดยกำหนดยุทธศาสตร์การพัฒนาทรัพยากรมนุษย์ ใน 5 ปีข้างหน้า ดังต่อไปนี้

  1. การเตรียมความพร้อมทรัพยากรบุคคลเพื่อรองรับการขยายธุรกิจในอนาคต

1.  การเตรียมกำลังพลเพื่อรองรับการขยายงาน

  นอกเหนือจากเรื่องความพร้อมในด้านกำลังพลของพนักงานที่จะไปปฏิบัติงานต่างประเทศ
  (Expatriate) และการสรรหาพนักงานท้องถิ่น (Local Staff)
  เพื่อรองรับการขยายตัวทางธุรกิจในต่างประเทศแล้วเอสซีจียังสร้าง SCG Brand
  ให้เป็นที่รู้จักในฐานะ Employer of Choice มีการทำ Campus Recruitment
  ในสถานศึกษาชั้นนำ มอบทุนการศึกษากับนักศึกษา
  และพนักงานท้องถิ่นตั้งแต่ระดับปริญญาตรีถึงปริญญาเอก
  รวมถึงการสร้างความสัมพันธ์อันดีกับภาครัฐ เอกชน ชุมชน
  และบริษัทชั้นนำในประเทศที่เอสซีจีไปลงทุน ยิ่งไปกว่านั้นในทุกไตรมาส เอสซีจีจะจัดประชุมคณะ
  SCG Coordinator ของแต่ละประเทศ
  โดยมีวัตถุประสงค์เพื่อให้การบริหารงานบุคคลในแต่ละประเทศสอดคล้องกับนโยบายของเอสซีจี
  และเป็นช่องทางในการแลกเปลี่ยนข้อมูลทั้งด้านธุรกิจและคนเพื่อประโยชน์ในการดูแลพนักงานท้องถิ่น
  และพนักงานที่ไปปฏิบัติงานต่างประเทศต่อไป

2.  การพัฒนาความสามารถพนักงาน

  เอสซีจีมุ่งส่งเสริมให้เกิดบรรยากาศที่เอื้อให้พนักงานมีความกระตือรือร้น ใฝ่เรียนรู้
  และเกิดการเรียนรู้ทั้งจากหลักสูตรฝึกอบรม กิจกรรมการแบ่งปันความรู้ การจัดการองค์ความรู้
  และการเรียนรู้จากประสบการณ์ในการลงมือปฏิบัติ
  ทำให้พนักงานเป็นผู้มีทัศนคติและพฤติกรรมที่เหมาะสมตามค่านิยมหลักขององค์กร มีความรู้ ทักษะ
  และโลกทัศน์ที่กว้างไกลยิ่งขึ้น สามารถตอบสนองความต้องการของลูกค้าได้อย่างรวดเร็ว
  และมีความสามารถในการปรับตัวให้ทันกับการเปลี่ยนแปลงที่เกิดขึ้นตลอดเวลาทั้งในและ
  นอกประเทศ และเพื่อเป็นการรองรับการขยายการลงทุนในต่างประทศ
  เอสซีจีจึงเสริมสร้างความสามารถของพนักงานในการทำงานในต่างประเทศ
  หรือทำงานร่วมกับพนักงานชาวต่างชาติ โดยการให้ความรู้ด้านภาษา วัฒนธรรม
  และแนวปฏิบัติในการดำเนินธุรกิจในแต่ละประเทศ เช่น จัดหลักสูตร Cross-Cultural
  Development Program และ Business Practice Program นอกจากนั้นยังพัฒนาหลักสูตร
  SCG Orientation International Program
  สำหรับพนักงานท้องถิ่นเพื่อให้เข้าใจวิถีแห่งการดำเนินธุรกิจของเอสซีจี
  รวมทั้งสร้างความภาคภูมิใจในเอสซีจี และสร้าง Network ในการทำงาน
  และสำหรับพนักงานจัดการระดับสูง
  เอสซีจีได้กำหนดเป็นนโยบายว่าพนักงานควรมีประสบการณ์การทำงานในต่างประเทศด้วย

3.  การปรับปรุงระบบบริหารงานบุคคลเพื่อสนับสนุนการปฏิบัติงานในต่างประเทศ

  บริษัทใหม่ที่ตั้งขึ้นในต่างประเทศจำเป็นต้องมีระบบบริหารงานบุคคลที่ดี
  มีมาตรฐานในระดับเดียวกับ เอสซีจีและมีความเหมาะสมกับท้องถิ่น ด้วยเหตุนี้เอสซีจี ได้
  Implement ซอฟท์แวร์ระบบบริหารงานบุคคล “e-HR” ในบริษัทต่างๆ
  ที่เอสซีจีไปลงทุนในต่างประเทศ เอสซีจีนำ Best Practices ต่างๆ เช่นโครงการ SCG
  Career Camp, การดูแลพนักงานด้วยระบบคณะกรรมการบุคคล การพัฒนาพนักงาน TQM, TPM,
  Safety ไปประยุกต์ใช้กับธุรกิจในต่างประเทศ เพื่อแสดงให้เห็นว่าเอสซีจีมุ่งการลงทุนระยะยาว
  ยั่งยืนและเพิ่มประสิทธิภาพในการทำงาน
  รวมทั้งการเปิดโอกาสให้พนักงานท้องถิ่นมีโอกาสเติบโตในหน้าที่การงานอย่างทัดเทียมกันทั้งเอสซีจี
  นอกจากนี้ยังได้จัดทำ SCG HR System Platform อันเป็นเสมือนแนวทางการนำระบบ HR
  ของเอสซีจีไปใช้ในประเทศต่างๆ อย่างมีประสิทธิภาพมากขึ้น

  2. สร้างวัฒนธรรมใหม่เพื่อกระตุ้นให้เกิดองค์กรแห่งนวัตกรรม

  2.1 การปรับเปลี่ยนวัฒนธรรมองค์กรให้เป็นองค์กรแห่งนวัตกรรม

  เอสซีจีได้จัดกิจกรรมต่างๆ ขึ้นมาเพื่อสนับสนุน
  และปรับเปลี่ยนวัฒนธรรมในการทำงานเพื่อให้เอสซีจี
  ได้รับการยอมรับในฐานะเป็นองค์กรแห่งนวัตกรรมร่วมกับการปรับเปลี่ยนพฤติกรรมการทำงานของพนักงานด้วย
  โดยพนักงานจะยึดมั่นในอุดมการณ์ 4 และจรรยาบรรณ (SCG Code of Conduct)
  เป็นแนวทางการปฏิบัติงาน มีวิธีคิด วิธีทำงานที่กล้าพูด กล้าแสดงความคิด เปิดใจรับฟัง (Open)
  และพร้อมปรับตัวเพื่อสิ่งที่ดีกว่าเสมอ (Challenge) เพื่อสร้างความเป็น Innovative
  Workplace ให้เกิดขึ้นรวมทั้งกิจกรรมส่งเสริมอื่นๆเช่น จัดกิจกรรมประกวด Inno Award,
  Inno Idea Tank, Book Brief, Eager to Learn เป็นต้น
  เอสซีจียังเล็งเห็นถึงความสำคัญของการเพิ่มจำนวนนักวิจัย (Researcher)
  ภายในองค์กรในในสาขาที่สอดคล้องกับทิศทางธุรกิจ เพื่อให้เป็น Critical Mass
  ที่จะช่วยผลักดันนโยบายนวัตกรรมให้เห็นผลอย่างรวดเร็ว

2.  การพัฒนาความสามารถของพนักงานที่สนับสนุนวัฒนธรรมนวัตกรรม

  เพื่อพัฒนา Competency ของพนักงานที่สนับสนุนวัฒนธรรมนวัตกรรม
  เอสซีจีได้จัดโปรแกรมพัฒนาพนักงานในแต่ระดับ เช่น Thinking Skills for Innovation,
  Coaching for Innovation, Leadership Development Program และ Inno
  Executive Coaching ในขณะเดียวกัน ได้พัฒนา SCG Inno Facilitators
  ในทุกธุรกิจเพื่อให้เป็นผู้ผลักดัน และสนับสนุนให้เกิดวัฒนธรรมนวัตกรรมภายในองค์กร

3.  การปรับปรุงระบบการบริหารงานบุคคลเพื่อสนับสนุนวัฒนธรรมนวัตกรรม

  ระบบการบริหารงานบุคคลเป็นเครื่องมือสำคัญตัวหนึ่งที่ช่วยผลักดันให้นวัตกรรมให้บรรลุผล
  และมีความยั่งยืน ระบบการบริหารงานบุคคลที่สนับสนุนนโยบายข้างต้น มีดังนี้

  - การทบทวนระบบการบริหารผลการปฏิบัติงาน (Performance Management System)
  เพื่อสามารถ จูงใจพนักงาน และทีมงาน ทั้งในด้านผลลัพธ์ และวิธีการทำงานที่ผลักดันให้เกิด
  Innovation ได้ สำเร็จ

  - การ กำหนดการบริหารค่าจ้างและ career development สำหรับ Researcher และ
  Specialist ใน
  ธุรกิจต่างๆ

  - การร่วมมือกับสถาบันการศึกษาภายนอกเพื่อการวิจัยและพัฒนา เช่น สถาบัน AIT ,
  จุฬาลงกรณ์
  มหาวิทยาลัย รวมทั้งการพัฒนาทักษะพนักงาน Technician ด้านเทคโนโลยีเครื่องกล ร่วมกับ
  สถาบันเทคโนโลยีพระจอมเกล้าพระนครเหนือ (สพจ.) และ โครงการ Model School -
  โครงการ
  ต้นแบบการผลิตช่างเทคนิคเพื่ออุตสากรรม ร่วมกับคณะกรรมการอาชีวศึกษา เพื่อรองรับการ
  พัฒนา และปรับปรุงเทคโนโลยีของเอสซีจีในอนาคต

เอสซีจีเชื่อมั่นว่าความมุ่งมั่นในการพัฒนาทรัพยากรบุคคลให้มีความรู้ ความสามารถ และคุณธรรม
จะทำให้เอสซีจี สามารถบรรลุถึงความเป็นองค์กรแห่งนวัตกรรมในระดับสากล
ซึ่งจะส่งผลให้เอสซีจีสามารถเติบโตได้อย่างยั่งยืน สร้างประโยชน์ตอบแทนที่ดีให้แก่ผู้เกี่ยวข้อง
และเป็นองค์กรหลักแห่งหนึ่งที่ช่วยพัฒนาเศรษฐกิจของประเทศสืบไป

ณ สิ้นปี 2551 บริษัทปูนซิเมนต์ไทย จำกัด (มหาชน) มีจำนวนพนักงาน 437 คน คิดเป็นค่าตอบแทน
552 ล้านบาท ในขณะที่มีจำนวนพนักงานรวมทั้งเอสซีจี 27,305 คน และคิดเป็นค่าตอบแทน
15,201 ล้านบาท (ซึ่งค่าตอบแทนประกอบด้วย เงินเดือน โบนัส เงินกองทุนสำรองเลี้ยงชีพ
และสวัสดิการ)

รายละเอียดจำนวนพนักงานแยกตามกลุ่มธุรกิจของเอสซีจี

ณ วันที่ 31 ธันวาคม 2551

  ---------------------------------------------- ------------------------
  บริษัท / กลุ่มธุรกิจ                                 จำนวนพนักงาน (คน)

                                                 2551

  บริษัทปูนซิเมนต์ไทย จำกัด (มหาชน)                    437

  เอสซีจี เคมิคอลส์                                  4,038

  เอสซีจี เปเปอร์                                   7,711

  เอสซีจี ซิเมนต์                                    4,940

  เอสซีจี ผลิตภัณฑ์ก่อสร้าง                             7,789

  เอสซีจี ดิสทริบิวชั่น                                 1,560

  อื่นๆ                                            830

  รวม                                            27,305
  ---------------------------------------------- ------------------------